Andatza Mendizaleen K.T-ak antolatuta maiatzaren 9 eta 10 ean Herri Urratsera joateko mendi irteerak | Usurbildarrak aurrera\n← Askatasuna plazako haur parkea hautatzeko postalak uzteko epea gaur amaitzen da\nAndatza Mendizaleen K.T-ak antolatuta maiatzaren 9 eta 10 ean Herri Urratsera joateko mendi irteerak\nPosted on 2015/05/04 | Utzi iruzkina\nAndatza Mendizaleen Kirol Taldeak maiatzaren 9 eta 10ean Herri Urratsera joateko mendi irteerak antolatu ditu. Ibilbidea egiteko bi aukera izango dira:\nEreñozu-Lesaka maiatzaren 9an (6,5 ordu) eta Lesaka-Senpere maiatzaren 10ean (5,5 ordu)\nEguna: Maiatzak 9 eta 10, larunbata eta igandea\nIbilbidea: Ereñozu-Lesaka 6,5 ordu (maiatzak 9) eta Lesaka-Senpre 5,5 ordu (maiatzak 10)\nAterpea: Matxinbeltzenea (Lesaka): dutxa, afaria, ohea eta gosaria.\nEpea: maiatzaren 6a baino lehen\nIzena ematerakoan ordaindu behar den kopurua: 38€\nOtordua: motxilan bi egunerako otordua, toaila eta aldatzeko arropa eraman behar da. Lizuniagan autobusez joango direnekin elkartuko dira, Senpereraino joateko. Senperen bueltako autobusa 18:30ean.\nLizuniaga-Senpere maiatzaren 10ean (3,5 ordu)\nEguna: Maiatzak 10, igandea\nGarraioa: Autobusa Lizuniagarinoa. Nahi duenak Senpereraino autobusez joan daiteke\nIbilbidea: Lizuniaga-Senpere 3,5 ordu\nLizuniagan elkartuko dira Lesakatik datoztenekin. Senpereraino oinez joateko. Senperen bueltako autobusa 18:30ean.


1000 ale ekarri dira Oñatira eta ikastetxeen bidez banatuko da bihar-etzi\nLiburuei dagokienean, hizkuntza eta historia aldetik kalitate aipagarria duten lanak zerrendatzen dira katalogoan. Adinka banatuta, 0-6, 6-9, 9tik gora, gazteak eta helduak tarteak berezituta. Guztira, 39 titulu gomendatzen dira. Ikus-entzunezkoen atalean berriz, 5na disko eta filme jaso dira.\nBiblioporrak gida elkarlanean osatzen dute inguruko liburutegiek, aurtengoan, Oñatiko udal liburutegiko arduradunek ez ezik, Aramaio, Aretxabaleta, Arrasate, Bergara, Eskoriatza eta Legazpikoek ere parte hartu dute. Ondorioz, gida, zazpi herrietan banatuko da. Biblioporrak-2018 gidaren 1000 ale eskuratu ditu Oñatiko liburutegiak eta ikastetxeen bitartez banatuko zaizkie ikasleei; Lehen Hezkuntzako ikasleei banatuko zaizkie.\nIkastetxeek irakurzaletasunaren alde egiten duten lanari keinu egin nahi izan zaio aurtengo gidan, eskoletako liburutegien logo edo irudia gidan argitaratuaz. Biblioporrak gidaren beste ale batzuk liburutegian jarriko dira eskuragarri eta udaleko web atarian ere zintzilikatuko da interesa dutenentzat.


Deustun zauden bitartean | Ciencias Sociales y Humanas | Deusto\nDeustun zauden bitartean\nKoordinatzaileak eta tutore akademikoak\nFakultateko Nazioarteko Harremanetako arduradunak zure esanetara dituzu Deustura etorri aurretik, Deustun zauden bitartean eta ostean, baina batez ere berton zauden bitartean; izan ere, gure bulegora etorri ahal izango zara, zalantzarik izanez gero. Jarri gurekin harremanetan, daukazun edozein zalantza argitzeko edo arazo jakinarazteko. Ordutegi horretan joatea ezinezko bazaizu, eskatu hitzordua hemen:\nBilboko campusa: mesedez, jarri harremanetan titulazioaren koordinatzailearekin.\nZorte ona eta arrakasta izan ditzazula opa dizugu, bai eta Deustuko Unibertsitateko esperientzia interesgarria eta aberasgarria gerta dakizula ere. Ondo pasatu!\nDeustuko irakasgaietan izena ematea\nTruke programako ikasleek aurrez aurre egin beharko dute matrikula Deustuko Unibertsitatean, eta ez da aukerarik egongo matrikula online egiteko.\nIkasketak egingo dituzun titulazioaren edozein mailatako irakasgaiak aukeratu ahal izango dituzu. Halaber, kontuan izan behar duzu izena eman beharreko 5 ikastaro horietatik, hiruk, behintzat, jatorrizko unibertsitatetik izendatu zintuzten titulaziokoak izan behar dutela.\nIrakasgaiak aukeratzeko, fakultateetako ikastaroak eta ordutegiak kontsulta ditzakezu, Unibertsitatearen web orrian. Halaber, bulegoan ere kontsulta ditzakezu; bertan, karpeta batzuk dituzu eskura. Garrantzitsua da kontuan izatea irakasgaien ordutegiek ez dutela bat etorri behar, eskoletara bertaratzea derrigorrezkoa baita\nKontsultatu gure fakultateko graduen ordutegiak\nNazioarteko Harremanetako Gradua + Zuzenbideko Gradua\nKontsultatu ordutegiak beste fakultateetako webetan\nEkonomia eta Enpresa Zientzien Fakultatea - DBS\nGarrantzitsua: Mesedez, kontuan izan esteka hauetan dauden ordutegiak behin-behinekoak direla eta aldaketak egon daitezkeela, harik eta ikasturtea hasi arte.\nGogoratu zeure egitekoa dela zure jatorrizko unibertsitateak egin behar dituzun kredituen edo irakasgaien gainean ezartzen dituen eskakizunen berri izatea, bai eta jatorrizko koordinatzaile akademikoaren oniritzia izatea ere, seihileko honetan egingo dituzun gaiak egiaztatzeko.\nNolanahi ere, gogoratu Deustun denbora osoko ikaslea zarela, eta horrek esan nahi du 30 ECTStan eman behar duzula izena, seihileko bakoitzeko.\nZure hautaketa zure jatorrizko unibertsitateko koordinatzaile akademikoak eta tokian tokiko unibertsitatekoak onartu behar dute. Horretarako, dagokionean Deustun ikasketen koordinatzailearekin harremanetan jartzeko eskatuko dizugu, hitzordua eskatzeko. Mesedez, ez hitzordurik eskatu, harik eta seihilekoaren hasieran egingo dugun bilerara joan arte.\nIrakasgaietan izena ematea\n1. seihilekoa Iraileko 3. astea\n2. seihilekoa Otsaileko 3. astea\nIdazkaritza Orokorreko ordutegia\nAstelehenetik ostiralera: 09:00etatik 13:00etara\nAstearte eta ostegunetan: 09:00etatik 13:00etara eta 15:00etatik 17:30era


ikasbil.eus: Aldizkari Digitala: Elikagaien bankuak\nAzken minutua programaren barruan garbitze eta errekuperatze lan azkarrak egiten dituzte.\nMotzean azalduta, Elikagaien Bankuak sobera dagoen janaria bildu eta janari horren beharrean daudenen artean banatzen du. Bertan aritzen diren langileak boluntarioak dira, musu truk egiten dute lan. Haien leloa honakoa da: “Dohainik ematen zaiguna jasotzen dugu, behar dutenei dohainik banatzeko”. Horrela azaldu digu haien lana Arantza Idiazabalek, Gipuzkoako Elikagaien Bankuko partaideak. Senarrarekin batera aritzen da bertan boluntario. Oro har, “boluntarioen lana elikagaiak jaso, iraungitze-datari begiratu, txukundu, sailkatu eta banatzea” dela zehaztu digu Idiazabalek. “Senarrak eta biok, horrez gain, Elikagaien Bankutik bidaltzen diren gutunak eta txostenak euskaratzen ditugu”.\nEta nondik lortzen dute biltzen duten janari guztia? Bada, hainbat bide erabiltzen ditu Gipuzkoako Elikagai Bankuak. Alde batetik, Europar Erkidegotik datorrena dago. “Hori bildutako guztiaren % 38 da”. Eta, beste aldetik, beraiek jasotako janaria dago. Arantza Idiazabalek adierazi digunez, modu asko dituzte bilketa egiteko. Horietako bat Azken minutua izeneko programa da. “Saltoki handietan egunero biltzen dena da. Elikagai horiek aztertu eta gero, azkar banatu behar dira erraz galtzen direlako –barazkiak, fruta, haragiak…-”. Programa honi esker, bilketaren % 45 lortzen dute. “Gainerakoa beste enpresa batzuek emandakoarekin -galletak, lekaleak, latak…-, saltoki handietan eta ikastetxeetan egindako kanpainetan lortutakoarekin, beste banku batzuekin trukatutakoarekin eta norbanakoek ekartzen dutenarekin osatzen dugu”.\nHautsita heltzen diren paketeak moldatu behar izaten dituzte boluntarioek.\nBide horiek erabilita, iaz 1.745.796 kilo janari biltzea lortu zuen Gipuzkoako Elikagaien Bankuak. Datu hori lortzea ez da, ez, ahuntzaren gauerdiko eztula. Baina beso eta esku asko behar dira horretarako. “Ehun lagun inguru aritzen gara bertan boluntario lanean”. Horrez gain, bi langilek egun erdiko lanaldia dute, administrariak eta mantentze-lanak egiten dituenak.\nKopuru handia da, bai, baina datuei erreparatuz, Arantzak gogorarazi digu “oraindik lan asko dagoela egiteko”. Izan ere, batez beste, 150 kilo janari inguru botatzen du pertsona bakoitzak urtean. Azken minutua programarekin 700.000 kilo janari zabortegira botatzea ekiditen du Elikagaien Bankuak, “baina kopuru hori botatzen denaren % 5,5 besterik ez da”.\nBehin elikagaiak antolatu dituztenean, banaketari ekiten diote bankuek. 2012an, esaterako, Oiartzundik 20.700 lagunenganaino heldu zen laguntza. “Kopurua oso handia da, ezinezkoa izango litzateke banaka haiengana heltzea, eta egoera kontrolatzea oso zaila izango litzateke guretzat. Horregatik, banaketa-erakundeen bidez egiten dugu”. Hala, aterpetxeetara, elkarteetara, udaletxeetara, parrokietara, laguntza-zentroetara eta egoitzetara bideratzen dute janaria, haiek banaketa egin dezaten. “Taldeak egoitzara bertara etortzen dira janari bila”, zehaztu du Idiazabalek.\nBankuen lanarekiko interesa gora doa\nGipuzkoako ikastetxe batzuek Elikagaien Bankuek egiten duten lanarekiko interesa ere erakutsi dute, eta Arantzak eta senarrak girotze-lana egiteko ardura hartu dute, kanpainak egitera bideratzeko. Izan ere, “Elikagaien Bankuaren lana gero eta ezagunagoa” dela esan du Arantzak eta “gizartea haren garrantziaz jabetzen eta kontzientzia hartzen” ari dela uste du.\nJanaria jasotzen duten taldeak Elikagaien Bankuko egoitzara joaten dira paketeen bila.\nEta, adituek datozen urteak ere gogorrak izango direla iragarri dutenez, bankuek lan handia izango dute, Idiazabalen iritziz: “Lan asko egin beharko dugula aurreikusten dugu, eskaera gora doalako”. Dena den, itxaropentsu azaldu da, izan ere, “aurten boluntario-kopurua ere asko handitu da, baita biltzea lortu den kopurua ere”. Hala, bide honi eustea espero du Elikagaien Bankuko partaideak. Eskertzekoa da, dudarik gabe, guztion lana.\n- Gipuzkoan bildutako elikagai kopurua, 2012an: 1.745.796 kilo.\n- 2011n: 168 erakunderekin egin zuten lan eta 18.000 pertsonenganaino heldu ziren.\n- 2012an: 220 erakunderekin egin zuten lan eta 20.700 pertsonenganaino heldu ziren.\n- Pertsona bakoitzak 150 kilo janari botatzen du urtean, batez beste.\n- Langileen kopurua Oiartzunen: 100 boluntario inguru eta bi langile, egun erdiko lanaldian.


EROSKI-K 100.000 maskara eman ditu dohainik EAE-ko adinekoen egoitzetarako | Mondraberri Arrasateko Ataria\nHasiera Albisteak EROSKI-K 100.000 maskara eman ditu dohainik EAE-ko adinekoen egoitzetarako\nBere dendak ere maskaraz hornitzen hasi da gobernuak ezarritako gehienezko prezioa baino merkeago. Datozen asteetan denda sare osora zabaltzea da asmoa.\nEROSKIk iragarri duenez, datozen asteetan hasiko da normalizatzen maskaren hornidura bere plataformetan. Eskaturiko aurrenekoak hasi dira heltzen biltegietara. Zaharren egoitzan produktu horren gabezia eta beharra handia denez, horniduraren zati bat EAEko adinekoen zahar-etxeetan ematea erabaki du. Hala, jaso diren maskaretako batzuk hiru probintzietako foru aldundiei emango dizkie, haiek arduratzen baitira gizarte zerbitzu horretaz; hala, hortik banatuko dituzte egoitzetara.\n“Elkartasuna oinarrizko printzipioa da EROSKIrentzat; horregatik dihardugu etengabe gure komunitatea nola hobetuko. Aldi honetan, gure aletxoa jarri nahi dugu osasun krisiarekin gehien sufritzen ari diren sektoreetako batean; izan ere, material premia handia dela eta, 100.000 maskara ematea erabaki dugu adineko egoitzetan bana ditzaten. Horretaz gainera, maskarak herritarren eskura jarri nahi ditugu, konfinamenduko neurriak arintzen hasi direnez gero. Hortaz, gure dendetan jartzen hasi gara jendeak erraz erosteko moduan“, azaldu du EROSKIren Osasun eta Jasangarritasun arloko zuzendariak, Alejandro Martinez Berriochoak.\nDendak maskarekin hornitzen hasi da EROSKI, kontsumitzaileen eskura jartzeko. Oraintxe bertan, Bizkaiko ia berrogei supermerkatutan eros daitezke, eta astea amaitu aurretik Arabako supermerkatuetara iritsiko dira. Asmoa da datozen asteetan eskura egotea EROSKIk Euskal Autonomia Erkidegoan dituen denda guztietan. Hiru geruzako maskara kirurgikoak dira, sudurrera egokitzekoa dutenak eta elastikoen bidez atxikitzen direnak belarrietara. Eskura egongo dira 50 unitateko kutxetan, eta, oraingoz, hornidura normalizatu arte, bakoitzak egunean kutxa bat erosi ahalko du; xedea da ahal den jende gehienaren eskura egotea produktu hori. Gobernuak markatu duen gehienezkotik beherako salmenta prezioa finkatu du EROSKIk; horrela, edozein herritarrek erosteko modukoak izango dira, zeren eta, gaur egungo gorabeherak direla eta, oinarri-oinarrizko produktu bihurtu baita.


706 kasu zenbatu dituzte Hego Euskal Herrian | Gizartea | Berria\n706 kasu zenbatu dituzte Hego Euskal Herrian\nAstelehenean egindako testen %8,6k eman dute positibo. Hegoaldeko ZIUetan 130 paziente daude erietxeraturik; azken hilabeteko gehien.\nCOVID-19a atzemateko baheketa Legorretan, martxoan. Javier Etxezarreta/EFE Tamaina handiagoan ikusi\n2021eko apirilak 6 07:41\nBeste behin, koronabirusaren kutsatzea larriagotzen ari dela berretsi dute eguneko datuek. Nafarroako Gobernuak eta Eusko Jaurlaritzak emandako informazioaren arabera, atzo 8.207 test egin ziren COVID-19a detektatzeko, eta horien %8,6k eman zuten positibo: 707k. Zehazki, Bizkaian 219 atzeman dituzte; Gipuzkoan, 213; Nafarroan, 177 eta Araban 88 izan dira.\nHorrez gainera, ospitaleen egoerari buruzko datuak eguneratu dituzte Osakidetzak eta Osasunbideak; adierazle guztietan, bistakoa da presioaren handitzea. Hego Euskal Herrian 490 lagun daude gela arruntetan erietxeraturik, eta 130 paziente larri dira ZIU zainketa intentsiboetako unitateetan. Hain zuzen ere, martxoaren 8tik erregistratu den daturik makurrena da hori.\nHalaber, osasun agintariek jakinarazi dutenez, atzo 65 pertsona ospitaleratu zituzten Hegoaldean gaitzarengatik. Azken hamalau eguneko datuei so, egunean 58 lagun erietxeratu dituzte batez beste. Martxoaren 21etik aitzina, batezbestekoak etengabe egin du gora; egun hartan 38 izan zen.


2020(e)ko Ots 08, 12:58\n👏 👏 👏 nahi baino polikiago, baina gero eta urrutirago daukagu tipejo hau!!🤗 hurrengo jauzia Madrilera, edo Estrasbourgera edo Wuhanera edo... animo! 👍\n2020(e)ko Ots 07, 10:03\nEBAZPENA, 2007ko urtarrilaren 22koa, Ingurumen sailburuordearena, ingurumen eraginari buruzko adierazpena egitekoa eta ingurumeneko baimen bateratua ematekoa Zaldibarko (Bizkaia) udalerrian ARRISKUTSUAK EZ DIREN HONDAKINAK biltzeko Verter Recycling 2002, S.L.-k sustatutako zabortegirako.\nEta orain AMIANTO dagoela ziurtatu dute\nNork emango du dimisioa? Galdera erretorikoa da, jakina.\n2020(e)ko Ots 02, 22:05\n@elegose barkatuko didazue, baina gaizki eman dut #kristo_fusilarekin liburuaren berri 😅. Irakurketan aurreratu dudan bezala konturatu naiz ez dela soilik Palestinari buruz. Zati honetan Boliviari buruz ari da, eta ez dakit nondik nora jarraituko duen, baina asko disfrutatzen ari naiz! 👍\n2020(e)ko Ots 02, 19:51\n@elegose #Lardaska liburua lortu bitartean, duela gutxi oparitu didaten liburu hau irakurtzen hasi naiz: KRISTO FUSILAREKIN 🤩\n1975. urtean Ryszard Kapuscinski kazetari poloniarrak idatzia eta 2019an Amaia Apalauza Ollok itzulia euskarara. Palestinari buruzkoa da. Oso irakurterreza da, eta uste dut lehenengo aldiz hasi naizela Palestinako egoera (1975ekoa behintzat) ulertzen. Oso gomendagarria!!👍 👍\n2020(e)ko Urt 30, 17:20\nKontuz!!! #Busturia n txorroteko uraren inguruko ikerketa bat egiten ari direla aitzakia hartuta, geta batzuk filtroak saltzen dabiltzate. Lehenengo tfs egiten dute kontaktua eta ea txorroteko #ura edaten duzun galdetzen dizute, gero adina bebai! Zabaldu! #timo #estafa\n2020(e)ko Urt 30, 18:28\nBa azkenean Urkulluk arrazoi izango du, egun normal bat Euskal Herrian... 😡\n2020(e)ko Urt 30, 09:52\nEgin zaitez Ertzain! 👮 👮♀\ngaur bezalako egunetan ordu estra mordoa kobratzeko eta herritarrak jipoitzen gozatzeko aukera izango duzu!!!!🤩\nJendea jipoitu eta gainera ondo kobratuz, hau da hau pagotxa!!\n2020(e)ko Urt 29, 21:17\nBihar, beti bezala, hedabide askotan ez gara existituko. Izango dute, seguru, albiste (eta agindu) garrantzitsuagorik ; Urkulluk eta Tapiak gosaltzen kafea azukrerik gabe hartu "egin" dutela, edo Estatutoan jasotzen diren transferentziak 2046rako gauzatzeko konpromisoa lortu dutela, edo Erkorekak Alderdi egunean kaiku berria estreinatuko duela edo...\nBaina gu isiltzen saiatuta ere, kostako zaie, badakite hor gaudela!!! 💪\n2020(e)ko Urt 29, 06:35\nBertsolari txapelketa nagusiaz gozatu nahi duzu berriro eta gainera @HerriUrrats-eri lagundu, anima zaitez! aukera ezin hobea\n2020(e)ko Urt 28, 19:53\n#ItzulizUsuBegiaken askotan aipatzen du Literatura Unibertsala bilduma Anjel Lertxundik. Orain arte argitaratutako liburuen zerrenda aurkitu dut:\n2020(e)ko Urt 27, 17:36\n2020(e)ko Urt 27, 15:24\nBetiko txiste frantsesak #herritxikiinfernuhandi ipar EHra datorren bakoitzean. Cordon Bleu, oiloak Parisen, Macron, frantses futbolariak... Ipar EHan @eitbeus ikusten dugu, baina Eitb k ipar EHa ez, Frantzia ikusten du.\n2020(e)ko Urt 27, 06:32\nIgandea bukatu bezala hasi dut Astelehena; haserre!!😡\nGoizeko 7:00ak. Euskadi Irratiko albistegiko lehen berria. ezetz asmatu?🤔 ba bai, Atutxa hunkituta 😩 EHren aurka egin dituen guztien ondoren EITB-ko propaganda hau...\nNO-DOan, Fragari tiranteak lasaitu zitzaizkiola esatearen pareko interesa (eta intentzionalitatea) du "albisteak"🤨\nEnfin. Aste ona izan dezazuela 😜\n2020(e)ko Urt 26, 19:46\nUrteak dira telebistarik ikusten ez dudala. Badakit, zomorro bat naiz.\nOraintxe, semeak ETB1 jarrita zuen eta "Gaur Egun" edo "Teleberri" (ez dakit seguru) hasi da. Informatiboa irekitzeko notizia: JM Atutxak Sabino Arana fundazioaren ez dakit zer kargu utzi duela. Iruditan bera eta PNV-ko jerifanteak hunkiturik txaloka". 🤦♂\nLehenengo berria!! Benetan?!😱\nETB: Auzolotsa!! 🤮\nGogoratu dut zergatik ez dudan telebistarik ikusten.\nBeti haserre egoteak nire osasunari kalte egiten dio...🤒\n2020(e)ko Urt 26, 18:41\nMartxelo Otamendi: "Seguru dago Goia alkatea areto horretan zeuden arlote bakarrak ekintzaile horiek zirela? Nola deitu trenaren iritsiera dataz gezurrak, nahita, esaten hamarkada oso bat daramaten Espainiako ministroei? "\n2020(e)ko Urt 26, 13:27\n2020(e)ko Urt 25, 10:09\nLotsagarria iruditzen zait Euskal Autonomia Erkidego lehendakariak bere burua zuritzeko duen gaitasun kasi literarioa, herritarren nahiak, beharrak eta desioak zapuzteko duen argumentazio kristaua eta abade formak, bere ezintasunak mahaipean ezkutatzeko duen abilezia eta oligarkiaren zuritze erabatekoa burutzeko behin eta berriz antzezten duen antzezlana.\nLehendakari jauna, utikan zu eta zuretarrak. Utzi behingoz negarrak eta ume formak eta alde egizu pronto lehendakaritzatik #U30GrebaOrokorra\n2020(e)ko Urt 19, 15:21\n2020(e)ko Urt 19, 15:09\n😍 😍 😍 https://www.eitb.eus/eu/telebista/programak/artefaktua/bideoak/osoa/6965352/bideoa-minan-ibrahima-gazte-ginearraren-bizitza-amets-arzallusek-kontatua/


Game Eraztun snowmobile lasterketak Online. Play for free\nGame Eraztun snowmobile lasterketak\nPlay jokoa Eraztun snowmobile lasterketak Online:\nGame Description Eraztun snowmobile lasterketak\nBenetako hotza neguan eta oso abiadura handiko snowmobiles duten freskoago izan daiteke? Joko handia Gam izan daiteke, ohe elastikoak on salto egin, baina bat ona denbora inbertitu behar duzu. . Play jokoa Eraztun snowmobile lasterketak konektatuta.\nTekniko jokoa Eraztun snowmobile lasterketak ezaugarri\nGame Eraztun snowmobile lasterketak gehitu: 12.01.2011\nJokoa jokatzen: 16866 aldiz\nGame Rating: 3.63 errondan 5 (91 kalkuluen arabera,)\nBezalako jokoa Eraztun snowmobile lasterketak Jokoak\nDeskarga jokoa Eraztun snowmobile lasterketak\nEmbed Joko Eraztun snowmobile lasterketak zure web orrian:\nEraztun snowmobile lasterketak\nJokoaren txertatu Eraztun snowmobile lasterketak zure webgunean, kopiatu kodea eta itsatsi zure webgunean html kodean. Gainera, nahi duzu jokoa bada Eraztun snowmobile lasterketak , eta kopia Posta elektronikoz edo zure lagun guztiekin lotura bidaltzeko, jokoa partekatu munduarekin!\nJokoa Eraztun snowmobile lasterketak -rekin, baita ere, jokoa jokatu zen:


Von der Leyen presidentea EBko Aste Berdean 2020: Kunmingera bidean - EBko berriemailea\nMendebaldeko auzitegiak dira gaur egun "gaizkile eta autokratentzako aukeratutako idiota erabilgarria"\nUrsula von der Leyen Batzordeko presidenteak hitzaldia eman zuen EBko Aste Berdea 2020. "Biodibertsitatea [gure] etorkizunaren eta gure planetako etorkizunaren muinean dago. Alde batetik, naturaren eta bestetik ekonomiaren artean ez dago aukerarik. Naturarentzat ona dena ekonomiarentzat ona da. Klima aldaketa eta biodibertsitatea galtzea gure begien aurrean gertatzen ari dira. Elkar anplifikatzen dute. Ekiteko beharra ez da inoiz argiagoa izan. Hau da Europako Batzordeko presidente gisa bultzatzen nauena ».\nBere hitzaldian, von der Leyen presidenteak bertaratutako guztiei dei egin die biodibertsitatearen galerari aurre egiteko indarrak batzeko eta Europa mundu mailan liderra izan dadin: "Gaur egun, biodibertsitate galera geldiarazteko ekintzarekin bat egiteko deia egiten ari gara. Gaur ugariak zarete, Europako leku guztietatik etorritakoak, sektore publiko eta pribatuetatik, herri txikietatik eta hiri handietatik, start-up-etatik, ETE eta multinazionaletatik etorritakoak. Eta gero eta aliatu gehiago daude munduan: Garapenerako eta erakunde humanitarioak; enpresak eta hiriak; gazte eta fedeko erakundeak; eta noski biodibertsitatearen galerari aurre egin nahi dioten munduko herrialde eta eskualde guztiak. Elkartzen ari gara. Lidergoa ematen ari gara datorren urtean Kunming-en Biodibertsitate Globaleko Esparru berria adosten laguntzeko. Arau global argiak, neurgarriak, elkarri kontuak eskatzea ahalbidetzen digutenak. Jardun dezagun, gutako bakoitzak, atzerapenik gabe. Nire konpromisoarekin konta dezakezu ".\nHitzaldi osoa sarean dago eskuragarri hemen.\nGai erlazionatuak:euEBko Aste Berdea 2020Kunming\nMerkataritzaren defentsa: EBk Errusiako merkatuaren distortsioei buruzko txostena argitaratzen du\nEz da nahikoa egin karbono isuriak murrizteko globalaren beroketari aurre egiteko, Angela Merkel Alemaniako kantzilerrak (Irudian) esan zuen joan den astean, idazten du Kirsti Knolle-k, Reuters.\n"Hori ez da bakarrik Alemaniarentzat egia, munduko herrialde askorentzat ere", esan du Merkelek Berlingo prentsaurrekoan, eta Parisko akordioan klima helburuekin bateragarriak diren neurriak ezartzea garrantzitsua dela gaineratu du.\nMerkelek, aurten kantzilerren karguan utzi zuenak, esan zuen energia asko eskaini zuela bere ibilbide politikoan klimaren babesean, baina oso jakitun zela askoz ere ekintza azkarragoak egiteko beharraz.\nAlkoholaDuela egun 5


Hartxintxarrak - - Tolosaldeko ataria\nMaddi Sarasola 2017-01-08 11:57\nUrteak daramatzagu hartxintxar izaten. Pausu ziurrez, aurrera doazen erraldoien zapatetan sartzen garen harri koxkorrak gara. Deserosoak gehienentzat, zikinak askoren ustetan, baina ederrak gara.\nHartxintxar izan ginen Itoitzen eta Lemoizen. Hala izan gara eta bagara, AHTaren proiektuan eta errauskailu madarikatu honetan. Harri koxkorrak gara errefuxiatuak autokarabanetan sartuta muga pasatzen saiatzen garenean. Hola, muy buenas esan eta, hala ere, euskaraz hizketan hasten garen bakoitzean. Etxe bat okupatzean edo gaztetxeak autogestioz aurrera eramaten ditugunean.\nHartxintxarrak gara gure sexuak ez duela gure generoa baldintzatzen esaten dugunean, hankarte berdinekoak gustatzen zaizkigula esandakoan, haur bat izan nahi dugula eta haur horrek aita-amak beharrean bi aita izango dituela adieraztean, ez dugula ama izan nahi aipatzean, ez garela panpinak aldarrikatzean. Goxo esanda ulertu ez eta oihuka, inoiz baino harri koxkor zikin eta deserosoago bihurtuta, bularrak agerian eliza batean sartzean, paretak morez pintatzean, gorputzak odolez margotu eta lurrean etzatean.\nHartxintxarrak gara «etxean nahi ditugu» esaten dugun bakoitzean, ekitaldi ponpoxoak aldarri oihuekin eteten ditugunean. Hartxintxarrak dira / gara Luhuson atxilotu zituztenak / gintuztenak. Hartxintxar izango gara urtarrilaren 14an Bilbora joango garen guztiok. Txuri beltzeko mundu honetako koloreak gara, lurperatutako errealitateen ahotsa, bertsio ofizialen beste aldea. Ez dago pausu ziurrik zapatetan.


Santueneako “Gure elkartea” jubilatuen lokaleko tabernaren kudeaketa esleitzeko prozedura irekia martxan da - Albisteak - Usurbil\nSantueneako “Gure elkartea” jubilatuen lokaleko tabernaren kudeaketa esleitzeko prozedura irekia martxan da\nSantuenea 11n kokaturiko Usurbilgo Udaleko “Gure elkartea” Jubilatuen lokaleko taberna eta bertan dauden elementu eta instalazioen erabilpena eta zerbitzua esleitzeko prozedura irekia abiarazi du Usurbilgo Udalak.\nKontratu honen hasierako iraupena 2 urtekoa izango da, hau urtez urte, luzatu ahalko delarik, beste 2 urte gehiagoz, guztira 4 urte bete arte.\nHau kudeatzeko gutxieneko kanona hileko 300 euro + BEZ izango da, alegia, urteko 3.600 euro + BEZ. Bi urte igarotakoan, kanona berrikusteko aukera egongo da.\nHizkuntza irizpideei dagokionez, kontratuaren xede den prestazioaren berezko ezaugarriak kontuan hartuta, zerbitzu hizkuntza euskara izango da, hizkuntz-paisaian ere islada izan beharko duelarik, errotuluei, oharrei, seinaleei, kartelei eta gisa bereko komunikazio orokorrari dagokionez.\nKontratu honen esleipen prozeduran honako irizpideak hartuko dira kontuan: kanonean egiten den eskaintza, proposamenaren balio teknikoa (ustiapen proiektua, Santuenea auzora egokitzea eta zerbitzuaren antolaketa kontuan hartuko direlarik), inbertsio hobekuntzak eta bestelako hobekuntzak.\nEskaintza honi buruzko informazio osoagoa, Usurbilgo Udaleko Erregistroan eskainiko da.


Albisteak - Diseinua aldatu bizitza errazagoa eta ekarri behar duzuna\nAndreas Schulzek, gizakien argiztapen zentrikoari buruz jakin beharrekoa, arkitekturako argiztapen proiektu ugari partekatzen ditu gurekin eta argiztapen humanistikoa nonahi dagoela frogatu zuen, eta argiaren bidez giza emozioen gaineko eragina garrantzitsua dela frogatu zuen.\nArgiztapenaren fabrikatzaile eta esportatzaile esperientzia aberatsa izanik, argi dakigu bezeroek argiztapenaren diseinua eta argia zintzilikarioaren, sabaiko lanpararen artean hautatzeko zailtasunak dituztela eta argi kolore desberdinen artean ere aukeratu behar dugula.\nEtengabeko garapenaren eta marketinaren ikerketaren ondoren, Haus argiztapena HL60C09 serie baten azpian jarri da martxan bertsio berritzeko diseinua: sabaia eta zintzilikarioa lanpara batean zintzilikatzeko modua. Egia eta errazagoa da zintzilikarioaren eta sabaiko argiaren arteko edozein estilo aldatzea eta komenigarria den zure argi eroso hautatzeko. kolorea zure eskaeraren arabera. Azken erabiltzaileek produktu bakarra aukeratu behar dute errealitatean bi erosotasun horiek izateko.\nJarraian, salmenta distiratsua eta zintzilikario biribileko argia eta sabaiko argi erosoa daude diseinu bakarrean.\n• CCT kolore aldaketa, hautatu kolorearen tenperatura aukerak instalazioa instalatu aurretik.\n• Instalazio modua erraz aldatu, argia instalatu aurretik aukeratu zure instalazio modu librean zintzilikatzeko edo gainazalean muntatutako sabaia gisa.\n• Gainazal leun beltza edo zuria margotua\n• Energia aurrezteko LED argi iturria\n• Bizitza luzea marka LED eta LED kontrolatzailearekin\n• Dimmable baldintza gisa eskuragarri, 0-10V dimmable, fase-ebaki dimmable, triac dimmable, Dali dimmable\n• 3 urteko bermea\nZehaztapenak ondorengoak dira:\nMantendu zinta eta markesina lanpara zintzilikario gisa (A)\n400 x H1500mm diametroa\nDiametroa 600 x H1500mm\n800 x H1500mm diametroa\nKendu zinta eta estalkia sabaiko lanpara gisa (B)\n400 x H90mm diametroa\nDiametroa 600 x H90mm\n800 x H90mm diametroa\nBeltza / Zuria / Beste batzuk baldintza gisa\nArgiztapen humanistikoak bizitza errazagoa eta erosoa bihurtzen du, argitu bizitza lanpara batekin!\nInformazio gehiagorako jarri gurekin harremanetan.


Hezkuntza sistema eta curriculumak bertan eztabaida ditzagun eskatzen dio LABek Hezkuntza Sailari | LAB SINDIKATUA\nIrakaskuntza Hezkuntza Hezkuntza sistema eta curriculumak bertan eztabaida ditzagun eskatzen dio LABek Hezkuntza Sailari\nHezkuntza sistema eta curriculumak bertan eztabaida ditzagun eskatzen dio LABek Hezkuntza Sailari\nEgun hauetan bada gai bat EAEko ikastetxeetan ahoz-aho dabilena: Hirugarren mailako ikasleek egin beharreko proba. LABek argi ikusten du hezkuntza sistemaren ebaluazio eta jarraipena beharrezkoa dela. Hala ere, hezkuntza sistemaren ebaluazio eta jarraipen hau egiterako garaian euskal hezkuntza komunitatearen baitan eman beharreko eztabaida eta adostasunen ondorioz egituratu beharrekoa litzateke.\nIkasturte honetan EAEko ikastetxeetako 4. mailan ebaluazio diagnostikoa burutu da jada. Zertara dator hortaz, 3. mailan ere azterketa bat pasaraztea gure seme-alabei? Erantzuna oso sinplea da: LOMCEk horrela esaten duelako.\n“Ez du ikaslearen ibilbideari begirako eraginik izango”, “ez du EAEtik kanpoko inork kudeatuko”, “EAEn ezarritako aldagai eta edukien arabera egingo dira”, … eta horrelakoak entzun ditugu Hezkuntza Sailetik aferari garrantzia kentze aldera. Dagoeneko, ebaluazio diagnostiko bat egina badago zertara dator bigarren hau?\nGuzti honek gauza bat uzten du oso argi: Euskal Herrian, ez Iparraldean, ez Hegoaldean, EAEn zein Nafarroan, ez dugula hezkuntza sistema propiorik. Ez dugu lege marko propiorik eta hortaz, Madrilek ezartzen dituen parametroetan sartu beharra izaten dugu hezkuntzan ere. Estatutismoaren mugak agerian.\nLABek une honetan Hezkuntza Sailari egiten dion eskaera garbia da: Euskal Herrian eztabaidatu eta erabaki dezagun Euskal Herrirako egokiena izango den hezkuntza sistema eta curriculumak.\nAzkenik, gure babesa eta laguntza eskeini nahi diegu 3.mailako froga hau inposatu zaien familia eta eskola guztiei.


Errenteria - Gipuzko Buru Batzarra - Udalerriak\nElkarlanean aurre egingo diogu Covid-19ari, osasun krisiari eta krisi ekonomikoari\nBatzorde informatiboak eta osoko bilkura etenda badaude ere udal taldeen lana ez da eten eta astelehenean elkartu zen Errenteriako Udaleko bozeramaileen batzarra mahai gainean dauden gaiak aztertzeko. Halabeharrez, Covid 19a eta osasun larrialdia eragiten ari den krisia izan ziren gai nagusiak. Udaleko talde politikoak krisiaren jarraipena egiten ari dira eta, ...\nEz gaude onartutakoarekin erabat ados baina, alde bozkatzeak, herriarentzat ekar zezakeen onurak, desadostasunak baina pisu gehiago izan du\nAtzo, 2020ko ordenantza fiskalak onartzeko egin zen ezohiko osoko bilkuran, aho batez onartu ziren aipatu ordenantzak eta EAJk adierazi zuenez, onartutakoarekin erabat ados ez egon arren, bere aldeko bozkak “herriarentzat ekar zezakeen onura kontuan hartuta, alde positiboak pisu desadostasunak baino pisu gehiago izan zuen erabakia hartzeko garaian”. Izan ere, 5. ...\n2020ko Errenteriako Ordenantza fiskaletarako gure proposamenak aurkeztu ditugu\nUdal gobernuak aurkeztutako 2020ko ordenantza fiskalen aldaketarako proposamena aztertu ondoren, horien inguruan hausnartu eta bere proposamenak egin ditu EAJ-PNVk. Joan den urtean egindakoen ildo beretik doaz aurtengo proposamenak, izan ere behar eta helburu berak indarrean daudela uste dute jeltzaleek. Udal gobernuak aurkeztutako proposamenean, KPIaren araberako igoera proposatzen da, %0,6koa, hain ...\nHerriko enparantza z/g\nERRENTERIAKO BATZOKIA 20100\nTel.: 943 002509\nHerri-erronka berri baten aurrean Eusko Legebiltzarraren 40 urteurrenean\nIdeologías en tiempo de coronavirus\nMaria Cristina hotela Osakidetzaren zerbitzura\nCOVID-19: mezua donostiar guztioi


“Artikoa babesgune bihurtzeko nazioarteko akordioa proposatzen dugu” - Diario de Noticias de Navarra\ngreenpeaceko euuskal herriko arduradunaLorea Flores\n“Artikoa babesgune bihurtzeko nazioarteko akordioa proposatzen dugu”\ntantirumairu ikastola 12.03.2020 | 00:54\nLorea Flores Compains Euskal Herriko Greenpeaceko arduraduna da. Ikastolako ikasle ohia da 5.mailako ikasleok deitu genion GKE-ari buruz galdera batzuk egiteko.\nlesaka – Lorea Flores gurekin egon da ikastolan eta galdera pila bat egin dizkiogu.\nGalderak hasi baino lehen, ikertu dugu zer den Greenpeace ingurumena eta bakea babestu nahi duen nazioarteko erakundea da, 1971. urtean sortua. Bere jarduera eremu hauetan egiten du: Klima aldaketa, Basoak, Ozeanoak, Demokrazia eta kontraboterea, Desarmatze eta bakea eta Kontsumismoa.\nZein da Greenpeacen egiten duzun lan zehatza?\n–Komunikazio taldea kanpora begira egiten du lana, telebista, egunkari eta abarretan. Talde teknikoa: adituak dira arlo desberdinetan (Artikoa, basoak€). Mobilizazio taldea: arazoen zehatzen aurrean ekintzak antolatzen dituzte eta talde bat gehiago dago. Nik, koordinazio lanak egiten ditut, bolondres taldeekin biltzen naiz eta zein lan egin behar diren adosten dugu; kanpainak eta abar. Madrilen antolatzen diren kanpaina orokorrak, nik Euskal Herrian martxan jartzen ditut.\nNola iritsi zinen Greenpeaceko arduradun izatera?\n–Ni 2018an sartu nintzen Green Peacen. Biologia ikasi ondoren, errekak eta ibaiak ikertzen aritu nintzen lanean. Ingurugiroaren babesarekin betidanik egon naiz kezkatua eta Green Peacen lan egiteko eskaintza atera zenean, hasieran izutu nintzen baina gero nire burua eskaini nuen eta froga ba-tzuk gainditu ondoren, hartu ninduten lanerako. Hasieran Madrilen bakarrik zegoen Greenpeace, baina ohartu ziren lurralde desberdinetara iritsi behar zirela eta arduradunak jarri dituzte Euskal Herria, Galizia eta Katalunian.\nNola babesten dituzue basoak?\n–Green Peacen batez ere baso primarioak babestu nahi ditugu, gutxi gelditzen direlako: Amazonas, Alaska, Indonesia€ Baso primarioak dira bere gisa hazi direnak, gizakiak ukitu gabe eta babestu behar dira bizitzarako garrantzi handia dutelako: oxigeno aunitz botatzen dute eta animalia espezie aunitz han bizi dira. Arazoa da hango zuhaitzen egurra hagitz ona dela eta aunitz mozten dituzte nahiz eta debekatua egon. Eta landatu beharrean berriz arbolak, soja landatzen dute animalientzako pentsuak egiteko. Adibidez Espainia da munduko hirugarren estatua txerriak hazten eta lehenengoetakoa soja inportatzen.\nZein da gure basoetan dagoen arazorik handiena?\n–Hemen ez dago baso naturalik, denak eraldatuta daude. Orain baso gehixeago dago nekazaritza atzera joan delako. Hemengo arazoa da bertako zuhaitzak babestu beharrean, kanpoko zuhaitzak landatzen direla, pinua eta eukaliptoa adibidez, etekina ateratzeko.\nBaduzue konponbiderik kontsumismorako? Zeintzuk dira?\n–Lehen dena konpontzen zen eta gauzek aunitz irauten zuten baina, gaur egun, zerbait pixka bat hondatzen denean botatzen da. Saiatu behar gara plastiko gutxiago erabiltzen. Erosketak egitera joaten garenean, arraindegi edo harategira, etxetik ontziren bat eramaten ahal dugu. Kotxea askoz ere gutxiago erabili behar dugu, eta garraio publikoa askoz ere gehiago. Beraz, guttiago erosi behar dugu, bakarrik behar duguna, hori preziatu eta denbora gehiagoz erabili. Bigarren eskuko gauzak ere erosten ahal ditugu edo gureak saldu, ez baditugu behar.\nGreen Peaceko zein itsasontzi ezagutzen dituzu?\n–"Artic sunrise" itsasontzia ezagu-tzen dut, aste bat egon nintzen bertan. Itsasontzi hau prestatua dago Artikoan dagoen jela edo hormaren gainean nabigatzeko. Iaz "Hego Polotik Ipar Polora" bidaia egin zuen. Hiri aunitzetan gelditu zen mundu mailan Artikoa babesteko hitzarmena lortu nahi duelako, horien artean, Bilbon gelditu zen denboraldi batez. Ni han egon nin-tzen jendearen bisitak, hitzaldiak eta holako ekitaldiak antolatzen.\nZein da Artikoko animaliak salbatzeko daukazuen plana?\n–Artikoko animaliak ezin dira banaka salbatu; ekosistema berezi eta hagitz hotz batean bizitzera ohituta daude. Guk, alde batetik, Artikoa babesgune bihurtzeko nazioarteko akordioa proposatu dugu, alde batetik, itsasontzi eta arrantzaleei Artikoan sartzea mugatzeko eta, bertzetik, aldaketa klimatikoari aurre egiteko neurriak jar daitezen.\nZer egiten duzue armen salmenta galarazteko?\n–Bi gauza egin ditugu armen salmenta gutxitzeko: Beste erakunde batzuekin, adibidez Amnistia Internazionalekin, gobernuengana joaten gara, armen salmenta gerran dagoen lurraldetara debekatzen duen legea bete dezaten eskatuz. Bestalde, Bilboko portuan armak kargatu behar dituztela jakiten dugun bakoitzean, bertara joaten gara oztopatzen saiatzeko. Pankarta handiak jartzen ditugu, itsason-tzia kontzen duten soketan zintzilik jartzen gara... 2018 urtean suhiltzaile bat konturatu zen, Bilboko portuan zegoen itsas-ontzi bat, armak kargatzen ari zela Arabia Saudira eramateko, zehazki Yemeneko gerran erabiltzeko. Suhiltzaileak esan zuen ez zela bera bertan lan egiten egongo. Berari esker jendeak jakin zuen zer gertatzen zen Bilboko portuan. Urte oso bat egon dira armak kargatu gabe baina, aurtengo urtarrilean, berriro hasi dira.\nZer proposamen duzue ozeanotako plastikoarekin bukatzeko?\n–Talde batzuk ozeanotako plastikoa biltzen saiatzen dira baina hori baino garrantzitsuagoa da jatorrira joatea eta plastikorik ez sortzea. Adibidez, erosketak egitera zoazenean zure telazko edo paperezko poltsa eraman, edo, harategira zoazenean haragia paper horietan ez biltzeko eta zure ontzi batean sartzeko esan. Geenpeacek enpresa handiekin: Pepsi, Coca cola, Aquarius€ solastu eta plastikozko botilak ez erabiltzeko eskatzen diete, hobe kristalezko botilak erabiltzea.\nOrokorrean zer egiten ahal dugu guk ingurugiroa hobetzeko?\nAldiro kontziente izan behar dugu eta pentsatu, ez kutsatzeko. Norberak gaitasun handia du egoera alda-tzeko. Horretaz gain, jendeari irakatsi behar zaio gaizki egiten duen hori nola aldatzen ahal duen.


Informazio eta datu-tratamenduaren zerbitzuak - Tracasa Tresnería\nInformazio eta datu-tratamenduaren zerbitzuak\nBezeroaren arretarako zerbitzuak kanporatzeak garapen handia izan du azken urte hauetan.\nProzesu eta tresna teknologikoei buruzko esperientziak eta ezagutzak aukera ematen digute neurriko soluzio integralak eskaintzeko. Gure espezializazio-maila altuak eta berrikuntzan izandako etengabeko aurrerapausoek komunikazio estua bermatzen dute bezero bakoitzarekin.\nGure plataforma % 99ko erabilgarritasuna eskaintzeko diseinatuta dago telefoniako operadore-zerbitzu baten bidez, guztiz bereizitako zuntz-sarbide batean. Informazio eta datu-tratamenduaren zerbitzuak hornitzen espezializatutako profesional-talde bat daukagu.\nHarremanetarako zentro bat. Kanal anitzeko plataforma (telefonoa, posta, faxa, sms-ak, posta elektronikoa, web bidezko deiak edo txatak)\nHerritarrentzako arreta, zuzenekoa nahiz telefono bidezkoa, zerga edo udal gaietarako eta gobernu-arlo desberdinetarako, esaterako, HTN, Kontsumoa, Landa Garapena, Hezkuntza, Trafikoa, Osasuna, Nafarroako enplegu-zerbitzua, etab.\nZerga-izaerako datuak atzitzea, eskuz eta/edo modu telematikoan.\nProiektu gehiago Informazio eta datu-tratamenduaren zerbitzuak


espektakulu - Elhuyar dictionaries\niz. h. ikuskizun espectáculo\nespektakulu *Examples are automatically obtained from dabilena\n...espektakulu\t...en. Beraz, aurreko urteetan egindakoa baino espektakulu handiagoa eta bereziagoa izango dela aurreikusten dute.\n... agertzen dela hiru kantuko sekuentzia batean espektakuluan\n...idazte hutsak ez du balio. Pertsonaia edo espektakulu bihurtu behar du idazleak; mediatikoa, alegia. Lehen ere ba...\n...ultura merkatuko legeetan hustutzearena, 2. Kulturazko espektakulu bihurtzearena, 3. Kultur politika dema eta ...\nZinez da garrantzitsua espektakuluaren erabilpena ekintza kolektiboan, katalizatzaile sendoa delak...\n... ikasten du. Bamako zein Kabulerako kanporatzeak espektakuluaren osagarriak dira, baina, oinarrian, kanporatuen ondorengoek ...\n...tzapean. Bera izan da, hain zuzen, espektakulu honen sortzailea. Pablo Ramos Ortzadarkidea izan ...\nHillan 23an beste dantza espektakulu bat dago, Aurrez aurre, oso itxura...\n...sten ondorioz ezaguna da. Forbesa ldizkariaren arabera espektakuluaren munduko emakume aberatsenen artean dago. Jackson ...\nDuela zapatu bi, hilaren zazpian, dantza espektakulu hau Durangon ikusteko aukera izan nuen...\nBazkalostean queimada eta espektakulo bat izango da ikusgai.>\nAl final se hará una queimada con espectáculo.\nAntza denez, lehen bitan egiten zen dantza, plazaren alde batera eta bestera begira, baina espektakuluaren eta eszenatokiaren zentzu garaikideak behin egiteko eskatzen du, eta horrela dantzatzen da normalean gaur egun.>\nAl parecer, antiguamente se ejecutaba dos veces, mirando a un lado y al otro de la plaza alternativamente, pero el sentido contemporáneo del espectáculo y el escenario piden hacerlo una sola vez, y así se interpreta ahora normalmente.\nOrijinalaren irakurketatik uler daiteke antzezleen eta ikusleen artean halako konplizitate zuzena ematen zela, nortzuk ziren nor antzematea espektakuluaren beste erakarpen bat balitz bezala.>\nAl leer el original puede comprenderse la complicidad directa que se produce entre intérpretes y público, hasta el punto que determinar quién es quién se convierte en un atractivo más del espectáculo.\nHorrek bazituen bere abantailak, nolabait ere, gehienbat espektakulu denaren aldetik. Lehenago, agian, ikusteko politagoa zen, erru gehiago egiten baitziren jokoan, eta hori hobeto aprobetxatzen zuten trebeziazko jokalariek, eta ikusgarria egiten zuten.>\nAquello, de alguna manera, tenía sus ventajas, principalmente en cuanto al espectáculo. Antes quizás era más bonito de ver, porque se cometían más errores en el juego y eso era mejor aprovechado por los jugadores más hábiles que lo hacían espectacular.\nBaina oraingoan, espektakuluan, publikoaren aurrean talde izaera agertuz eta arte adierazpen ezberdinak uztartuz agertuko dira taldekideak.>\nPero esta vez, en el espectáculo, los miembros del colectivo se presentaron ante el público como un grupo y fusionando distintas expresiones artísticas.


Lana bilatzeko sare berria | Lana bilatzeko sare berria – iparraldekohitza\nLana bilatzeko sare berria\nEnpresak eta langabeak harremanetan ezartzen ditu zuzenki ‘Entreprises Basco-Landaises’ Facebook orriak. Sekulako arrakasta du duela bi urte kasik sortu orriak.\nMaiatz hondarrean, bi urte eginen du Claudine Lucasek sortu zuela Entreprises Basco-Landaises Facebook orria. Ideia sinplea izan zuen: orri bat sortu lan eskaintzen eginahala zabaltzeko sare sozialetan, eta enplegatzaileak eta lan bilatzaileak harremanetan jartzea. Geroztik, Catherine Rainfray adiskideak laguntzen du, eta urririk kudeatzen dute orria.\nLucas sortzailea langabezian da, hain zuzen. Bi kanporatze ekonomiko ezagutu ditu, eta goi ikasketetako diplomaduna da. Rainfrayk ere bi kanporatze ekonomiko izan ditu, eta lanpostu mugatu batean da. Lanik gabe denarentzat eskaini usaiako zerbitzuak ez zaizkie egokiak, baina ez zuten uste Facebook orri horrek halako arrakasta izanen zuenik. Zenbakitan laburbildu dute: aste bakar, 754.000 bisita ukaitea gertatu zaie jadanik. 34.000 abonatu dituzte orrian. Izenak dioen bezala, Ipar Euskal Herriko eta Hego Landetako enpresak hunkitzen dituzte, baina badituzte 5.000 eta 8.000 enpresa artean kontaktuetan. Zuzen ez badakite ere, haien ustez, 2.000 lanpostuz goiti banatuak izan dira orriari esker bi urtez.\nGau ala egun, noiznahi heltzen zaizkie lan eskaintzak, eta denen kudeatzen entseatzen dira. Arau batzuk ere finkatu dituzte, duten esperientziaren arabera: “Enpresaren web ataria eskatzen dugu aldiro”, esplikatu du Lucasek, “bere burua ezagutaraz dezan eta, bestalde, hautagaiak eginahala informazio izan dezan motibazio gutunarentzat eta jakiteko non jartzen duen hautagaitza”. Frankotan hautagaitzak debaldetan igortzea gertatzen baitzaie langabetuei, halakoak saihestu nahi dituztela gehitu du Rainfrayk: “Badakizu nori idazten duzun. Sekula jada izan baduzu arazo bat enpresari horrekin, ez diozu idatziko hautagaitza debaldetan aurkeztuz. Edo, industria saileko lanpostua bada eta ez baduzu arlo horretan aritu nahi, hastetik jakinean zara”.\nTresnaren zalutasunak badu beste alde bat, haatik: aldian aldikako eta berdin egun bakarreko lanak akuilatzen ditu, eta lorpentzat dauka Rainfrayk: “Aste honetan berean izan ditugu berriz ere langileak eskatzen zituztenak biharamuneko. Adibidez, zelai-zainak behar badituzte Baionako Avironen partidarako, erranen digute: ‘Behar dugu jendea biharko’. Eskaintzak zalu-zalua ezar ditzakegu, eta, gure orriaren printzipioa denez jendeak partekatzea sarean, ezagutzen baduzu norbait lan bila dabilena berehala bidaliko diozu, zabalduko duzu eta aise jende gehiagok badaki”.\nOhartu dira orrira konektatzen diren jendeen %85 sakelako telefonotik konektatzen direla. Ondorioz, biziki fite jakinean da jende anitz: “Lehen agertzean, bana beste, eskaintza 8.000 eta 12.000 lagunengana heltzen da”. Eskaintzen lerrokatzearekin, orrian laster goitik behera jausten dira, baina beste argitaratze bat egiten dute kudeatzaileek, eta aldi horretan emendatzen dira konexioak, 40.000 ikusle arte.\nBitartekako lan enpresak ari zaizkie orain beren eskaintzen zabaltzen. Baina horiek ez bezala, honela diote Entreprises Basco-Landaises-ekoek: “Guk ez dugu hautaketarik egiten; ez dugu irizpiderik jartzen. Harremanetan jartzen ditugu enpresariak eta lan bilatzaileak, sinpleki. Berek ikus bezate; iduritzen zaigu aski arduratsuak direla. Karikatura egiteko: ez baduzu iturgin formakuntzarik, ez zara iturgin postu batera aurkeztuko”, dio Rainfrayk.\nBaldintza bat jartzen diete enpresariei: lanposturako norbait atzeman badute jakinaraztea. “Lan bila direnentzat jasanezina da erantzunik gabe beha egotea”.\nPole Emploi ere entseatu da harremanetan sartzen. “Txiste bat iduri du, baina Pole Emploiko aholkulariak jin zaizkigu mezu pribatu bidez partaide izatea eskatzeko”, dio Lucasek. “Irringarriena badakizu zer den? Galde hori egin didana nihaurren Pole Emploiko aholkularia dela!”. Errefusatu dio elkarlana. Rainfrayk eztitu du solasa: “Ez gara kode eta ibilmolde beretan. Pole Emploiko aholkulari bati eskatzen zaiona ez da gauza bera. Guk badugu abantaila: nehor ez dugu gure gainetik emaitzak eskatzen dizkiguna”.\nDiru iturri bila\nFacebook orria sortu aitzin, gisa bereko lan eskaintzen partekatze bat ikusia zuen Lucasek. Bizkitartean, harekin egiten zen errekuperazio politikoa ez zitzaion gustatu. “Guk bi urte gabe 34.000 jarraitzaile ditugu. Zergatik? Politikarik ez baita gurean. Ez dut nahi, bestalde, enpresa baten kontrako kritikarik izan dadin orrian. Helburua ez da sare sozial horretan norberak bere aferak zuri ditzan. Ohar ezkor bat ikusten dudan orduko, egilea harrapatzen dut, eta gelditzea erraten diot”.\nErakunde publiko batzuekin harremanetan sartu dira Entreprises Basco-Landaises-ekoak; partikularki, Akitania-Berria eskualdeko formakuntza sailarekin. Azpimarratu diete trebakuntza eskaintza ez dela beharren araberakoa: “Eskualdeko ordezkariei erran diet: noiz geldituko zarete idazkari formakuntzen ordaintzen? Idazkariak badira tole! Eskaintza batentzat, 250 hautagaitza izan dira Mugerreko enpresa batean”, bota du Lucasek. Badira beharretan diren arloak, baina horietan formatzeko urrun joan behar da: “Ipar Euskal Herrian eta Hego Landetan badira medikuak, dentistak… Baina dentista laguntzaile izateko, Bordelera joan behar da ikastera. Halaber, trumilka galde badugu karrozeriagile batzuen atzemateko; arazoa bera da: Pauerat joan behar da formakuntza egiteko”. Horregatik, Akitania Berrikoei erran die trebakuntza guneak sortu behar direla tokian berean.\nOrriak proposatu erabiltzaileei buruzko datutegia aztertu dute kotsia eramaileek. Konparazione, ohartu dira erabiltzaileen %67 emazteak direla. 25-34 urte artekoak dira gehien lotzen direnak (%23). 18 eta 24 urte artekoak gehituz (%15), herena gainditzen dute. Herrialdeak ere agertzen dira; nagusiki, Lapurdi itsasbazterrekoak badira, franko Frantziako Estatutik ere lotzen zaizkie. Badira Europako beste erresumetarik, baita Europatik kanpoko herrialdeetarik ere.\nOrain, zerbitzuaren eramateko dirua atzeman nahi lukete eramaileek, lanpostu bat sortzeko asmoz. Akitania Berriarekin mintzatu dira, eta, bestalde, orria erabiltzen duten enpresei parte hartze bat eskatzeari pentsatu dute, eta, horregatik, elkartea sortu.\nBero zango-sagarrak, badator


Udalak bat egiten du "Planetaren Ordua" ekimenarekin — Eibarko Udala\nUdalak bat egiten du "Planetaren Ordua" ekimenarekin\nDatorren zapatuan, hilak 30, Untzaga plaza argiztatzen duten fokoak, eta erlojuaren eta arkupeetako argiak amatatu egingo dira 20:30etik 21:30era bitartean WWF elkarteak eta Nazio Batuek sustatzen dute ingurumenaren aldeko ekimen hau.\nBeste urte batez, Eibarko Udalak bat egingo du “Planetaren Ordua” ekimenarekin: zapatuan, martxoak 30, amatatu egingo dira ordubetez, 20:30etik 21:30era bitartean, Untzaga plazako eta Udaletxe ondoko fokoak eta erlojuko eta arkupeetako argiak, aldaketa klimatikoaren aurkako keinu sinboliko gisa.\nNatura behar dugu bizitzeko. Arnasten dugun airea ematen digu, edaten dugun ura, elikagaiak, botikak eta behar dugun babesa, eta munduko sistema ekonomikoa sustengatzen du. Hala ere, habitaten galera, espezieen trafikoa, kutsadura eta klima-aldaketa aurrekaririk ez duen degradazio bat eragiten ari dira. Baina geraezina den trantsizio ekologikoa ere bizitzen ari gara.\nHorregatik, Miguel de los Toyos alkatearen hitzetan “Eibarko Udalean beste urte batez eibartar guztiak animatu nahi ditugu klima-aldaketaren aurka eta naturaren aldeko mugimendu global handi honekin bat egitera, argia ordubetez amatatuz, klima-aldaketak denoi eragiten baitigu eta ekintza xumeena ere garrantzitsua da”.\nLaburbilduz, “Planetaren Ordua” ekimenak herritarrak, udalak, enpresak eta erakundeak batu nahi ditu, naturarekin errespetuz jokatuko duen mundu bat lortzeko.\nNahi duenak bat egin dezake ingurumen-ekimenarekin honako web honetan: http://horadelplaneta.es/.\n“Planetaren Ordua” ekimena Sidneyn jaio zen keinu sinboliko gisa, klima-aldaketaren arazoaz ohartarazteko. Keinu xume bat da: ordubetez etxeen, negozioen, eraikinen eta monumentuen argiak amatatzea.\nDagoeneko naturaren aldeko mugimendu honen parte dira 188 herrialdetako milaka hiri, iaz, 17.000 monumentu eta eraikin amatatu zituztenak, herritarrak, enpresak, udalak eta erakundeak helburu beraren aurka egiteko: "klima-aldaketa".\netiketak: Planetaren Ordua, Ingurumena


Bilboko Udala lan eskaintza publikoa 2018: 312 plaza, erdia Udaltzaingoarentzat | Berriak Ekonomia | EiTB\nBilboko Udala lan eskaintza publikoa 2018: 312 plaza, erdia Udaltzaingoarentzat\nLanpostuen erdia Udaltzaingoarentzat izango dira. Udal gobernuak (EAJ/PSE-EE) adostu du, sindikatuen 'oniritziarekin'. 2017an egindakoa baino handiagoa izango da aurtengoa.\nBilboko udaletxea. Argazkia: Gonzalo Elorza\n218 lanpostuko Lan Eskaintza Publikoa onartu du Bilboko Udalak\nBilboko Udalak 2018an egiteko lan eskaintza publikoa (LEP) onartu du ostegun honetan. Guztira, 312 lanpostu eskainiko dituzte, eta horietatik 150 Udaltzaingoarentzat izango dira.\nUdal gobernuak (EAJ/PSE-EE) onartutako eskaintzak "ordezkaritza sindikalen oniritzia" du, eta udal lantaldea apurka-apurka gaztetzen joateko xedea du, Udaleko iturriek nabarmendu dutenez.\nHorrez gain, behin-behinekoen tasa jaistea du helburu, eta Bilboko Udalean jada lanean ari diren beharginen barne promoziorako 99 lanpostu gorde dituzte horretarako. Halaber, lanpostuen % 7 (21 postu) desgaitasun bat duten pertsonentzat izango dira.\nEuskarari dagokionez, nahitaezko hizkuntza-eskakizuna duten lanpostuetan "derrigorrezko eskakizuna" izango da, eta gainerakoetan euskaraz jakitea merezimendu moduan hartuko dute.\nLEPa onartuta, proben kronograma zehaztuko du Udalak.\n2017an ere eskaintza publikoa egin zuen Udalak, 218 postu eskaini zituen, eta "Euskal Autonomia Erkidegoan tokian tokiko administrazioen artean inoiz egindako handiena" zela nabarmendu zuen. 2018ko horrek iazkoak baino 100 bat gehiago eskainiko ditu.


Ur-hornidura Bizkaian | Solve IMI.Ponpen maintentze-lanean espezialistak\nSolve IMIn ur-horniduran espezializatuta gaude, funtsean industria-sektorean. Gure helburu nagusia mota guztietako industria-instalazioen mantentze-lanetako departamentuei euskarri teknikoa ematea da.\nLaburbilduta, ur-hornidura beharrezkoa den leku guztietan ematen ditugu zerbitzuak, eta gure bezeroei presio etengabea eta emari uniformeak bermatzen dizkiegu. Gainera, sektorean buru diren marken banatzaileak garenez, oso aproposak ez diren inguruneetan edo egoera zakarretan ere funtzionatzeko diseinatutako askotariko ponpaketa-sistemen hornikuntza bermatzeko gai gara.\nBezero bakoitzaren beharrizanei egokitutako zerbitzu profesionala eskaini ahal izateko, Solve IMIn baliabide ugari dauzkagu, diziplina anitzeko eta kalitatezko arreta bermatzeko.\nGURE INSTALAZIOETAN EMATEN DEN KONPONKETA-ZERBITZUA\nOUTSOURCING ZERBITZUEN SORTA\n24 ORDUKO LAGUNTZA TEKNIKOKO ESKAINTZA\nPONPEN MANTENTZE-LANEAN ESPEZIALISTAK\nASKOTARIKO MAKINAK GURE MEKANIZAZIO-ZENTROAN\nUra, gure izatearen funtsa\nHainbat sektoretan lan egiten dugu, bai eskala handiko industrian (ontzigintza, papergintza, siderurgia, industria kimikoa, elikagaigintza, uren tratamendua, ETAP-EDAR, energia…) bai ospitaleetan, egoitzetan, hoteletan, jabeen erkidegoetan eta abar.\nEremuen aniztasun horri eta sektorean urte askoan lan egin ondoren bildutako esperientziari esker, Solve IMI buru da enpresa guztien artean, baliabide ugari dauzka, eta horien bidez bezeroei arreta azkarra eta efikaza bermatzen zaie, bai eta erabateko gogobetetzea ere.\nBeraz, zera esan dezakegu: ur hornidura non den beharrezkoa, Solve IMIk han jartzen du konponbidea.


Erasmus fenomenoak 25 urte\nBrusela, 1986ko urtarrila. Sei urtez Europako unibertsitate ikasleen arteko trukeen probak egin eta gero, Erasmus Programaren proposamena Europako Batzordera iritsi zen lehen aldiz. Orduan Batasuneko kide ziren herrialde gehienak alde egon arren, Batzordean pisu gehien zutenek –nagusiki, Frantziak, Alemaniak eta Erresuma Batuak– ordurako bazituzten beren truke-programak eta proposamena baztertzea nahi zuten. Negoziazio gogor eta luzeen ondoren, azaroaren 28an proposamena atzera bota zuten. Baina hezkuntza erakundeen eta gazte mugimenduen presiopean, gaia berriro iritsi zen Kontseilura abenduaren 15ean. Erasmus Programa handik hiru egunera onartu zuten eta, zenbait formalismo legal gorabehera, ofizialki 1987ko ekinaren 15ean jarri zen abian.\n1987-1988 ikasturtean 3.244 ikaslek osatu zuen lehenengo Erasmun belaunaldia. 2006an, berriz, 150.000 ikaslek baino gehiagok baliatu zuten truke-programa, Europako ikasle biztanleriaren ia %1ek. Gaur egun 31 herrialdetako goi mailako 4.000 hezkuntza erakunde baino gehiago daude programaren barruan. 2007an, Erasmusek hogei urte bete zituenean, dagoeneko bi milioi pertsona baino gehiago ziren programan parte hartu zutenak, eta 2012an hiru milioitara iritsiko direla aurreikusi dute.\nErasmus ingelesezko European Region Action Scheme for the Mobility of University Students izenaren akronimoa izan arren, siglak propio ahokatu arazi zituzten programa Erasmus Rotterdamgoaren omenez izendatzeko. Erasmok Europa zeharkatu zuen dogmatismoaren aurkako borrokan eta ezaguera zabaltzeko asmoz. Eta hiltzean, ondasunak Suitzako Basileako Unibertsitateari utzi zizkion. Baina Erasmus, esperientzia akademikoa baino gehiago, fenomeno sozial bilakatu da. Eta, gehienentzat, Erasmoren espirituaren gainetik, Erasmus festa entzutetsuengatik da ezaguna.


Herri guztira zabaltzen ari da Euskaraldia | Zarautz\nHerri guztira zabaltzen ari da Euskaraldia\nApirilaren 22an Munoan egin genuen aurkezpen ekitaldiaz geroztik, herriko hainbat eragilerekin batu gara eta asko izan dira beraien babesa eta atxikimendua adierazi digutenak.\nSustatzaile deitzen diegun eragile hauek, Euskaraldian parte hartzeaz gain, komunikazio lanetan ere laguntzeko konpromisoa adierazi digute; bai beraien barnean, bazkide, kide edo langileei eta baita orokorrean, sare sozial etabarren bidez ere.\nOrain arte atxikimendua adierazi diguten elkarte, talde, erakunde eta komertzioak oso anitzak dira eta pozgarria da hainbeste jende ezberdin euskararen alde egotetik alde egitera pasatzen ikustea. Olatua badoa handitzen eta pixkanaka-pixkanaka herri guztira zabaltzen.\nUdan zehar, gainera, herriko festa eta ekitaldietan ere ikusiko ditugu Aho eta Belarri, baita Euskaraldiaren pankarta, banderola eta kartelak ere. Euskaraldiaren kolorez jantzi nahi dugu herria, zenbat eta parte-hartzaile gehiago, orduan eta errazago ekingo baitiogu euskararen aldeko hizkuntza ohitura aldaketa honi.\nIzen-ematearen irekiera ekitaldia


Plastikoen ekoizpenaren gaineko datuak - EU | Greenpeace España\nPlastikoen ekoizpenaren gaineko datuak\nArrasto plastikoaren araberako supermerkatuen ranking-a Nola iristen da plastikoa ozeanoetara eta zer gertatzen da orduan? Plastikoen ekoizpenaren gaineko datuak\nPlastikoen mundu mailako ekoizpena azken 50 urteetan izugarri igo da, bereziki azken hamarkadetan. Izan ere, azken hamar urteetan, gizateriaren historia osoan baino plastiko gehiago produzitu dugu.\n2020an, 1980an baino\nplastiko gehiago produzituko da.\n500 mila milioi\nplastikozko botila produzitzen dira.\nhondakindegietan bukatzen du.\n2016an, plastikoen ekoizpen osoa 335 milioi tonara heldu zen. Kantitate honi, arropan, soketan edo beste produktu batzuetan erabiltzen diren zuntz sintetikoak gehitu behar zaizkio; guztira 61 milioi tona irudikatzen zuten urte horretan bertan. 2020an, 500 milioi tona urtero gaindituko direla uste da, 1980ko mailak baino % 900 gehiago izanik.\nOrain arte 8,3 mila milioi tona plastiko inguru fabrikatu izan dira, bere ekoizpena 1950ean hasi zenetik, hots, mila milioi elefanteen pisuaren baliokidea. Edari-fabrikatzaileek soil-soilik, erabilera bakarreko 500 mila milioi plastikozko botila baino gehiago produzitzen dituzte urtero. Europan, plastiko-ekoizpena 60 milioi tonetara heldu zen 2016an.\nTxinak, plastiko ekoizle nagusia izaten jarraitzen du, 2016an ekoizpen osoaren % 29arekin, Europaz (% 19arekin) eta Ipar Amerikaz (% 18arekin) jarraituta. Txinako plastiko ekoizpen altua kontuan izanik, Asian, munduko plastikoaren %50 ekoizten da gaur egun. Europaren barruan, plastikoen eskariaren bi heren baino gehiago, bost herritan biltzen da: Alemania (% 24,5), Italia (% 14,2), Frantzia (% 9,6), Espainia (% 7,7) eta Erresuma Batua (% 7,5).\nEspainia, plastikoen eskaririk handiena duen laugarren herria da Europar Batasunean, izan ere, haietako % 50a hondakindegietan bukatu zuen 2016an. Plastiko-tipo asko daude, nahiz eta merkatua lau mota nagusiez menderatuta egon:\nPolietilenoa (PE): Plastikozko poltsak, orriak eta plastiko filmak, edukiontziak (botilak barne), kosmetikoen mikroesferak eta produktu urratzaileak.\nPolyesterra (PET): Botilak, ontziak, arropa, X izpi-filmak, etab.\nPolipropilenoa (PP): Etxetresna elektrikoak, lorategi-altzariak, ibilgailu-osagaiak, etab.\nPolibinilo kloruroa (PVC): Hoditeriak eta osagarriak, balbulak, leihoak, etab.\nPlastiko gehienak ontzi-fabrikazioan erabiltzen dira, hots, erabilera bakarreko produktuetan. Europan, zehazki, ontziak ekoizteko plastikoen eskaria % 39.9koa izan zen 2016an. Geroago ontzi hauek, ingurumenean maiztasun handiagorekin aurkituko ditugun plastikozko objektuak izango dira, itsas-ekosistemak kaltetuz.


Espainiako Gobernuak lege dekretu bat onartu du RTVE berritzeko | Bizigiro | Berria\nEspainiako Gobernuak lege dekretu bat onartu du RTVE berritzeko\nHilabete bateko epean izendatuko dute presidente berria. PPk helegiteak aurkeztuko ditu\nRTVEko Donostiako egoitzako langileak, atzo. Ostiraletako protestekin jarraituko dute irrati-telebistako langileek. BERRIA\nRTVE behin-behinean arautu ahal izateko, eta botere hutsunea egon ez dadin, Espainiako Gobernuak lege dekretu bat onartu du. Berehala jarriko da indarrean, eta, horren arabera, hamabost eguneko epean RTVEko administrazio kontseiluko hamar kide berriak aukeratuko dituzte —sei Kongresuak eta lau Senatuak—. Isabel Zelaa Espainiako Gobernuko bozeramaileak iragarri duenez, kide horiek bi hereneko gehiengoarekin onartu beharko dituzte Espainiako Kongresuan lehen bozketan, eta gehiengo absolutuz bigarren bozketan handik 48 ordura. Haietako bat izango da presidente berria —hilabete bateko epean izendatuko dute—. Jose Antonio Sanchezek atzo utzi zuen kargua, legeak hala aginduta.\nPSOEko ministroak, edonola ere, gogoratu du RTVEko presidente berria behin-behinekoa izango dela, eta iazko irailean onartu zen legeak bere bidea egingo duela. Hau da, adituen batzorde bat hautatuko dute, eta lehiaketa publiko bat egongo da hurrengo presidentea aukeratzeko. «Gobernuak hartu duen erabakiarekin, iazko legearen prozesua ez betikotzea nahi dugu. Ezin dugu utzi RTVEk orain arteko kontrol ideologikoarekin jarrai dezan», esan du Zelaak.\nGobernuko bozeramaileak baieztatu du PSOEk Espainiako Kongresuko beste talde politiko batzuen babesa duela. «Sorrerako oinarriak fideltasunez beteko ditu RTVE berriak: pluraltasuna, independentzia, inpartzialtasuna, egiatasuna eta objektibotasuna».\nPPko bozeramaile Rafael Hernandok iragarri du bere taldeak helegiteak jarriko dizkiola gobernuaren lege dekretuari, «ahalik eta auzitegi gehienetan». Gaineratu du Espainiako Gobernuaren erabakia «deitoragarria» dela eta RTVE beretzat nahi duela.\nPrentsaurrekoaren ostean, Zelaak adierazi du RTVEko presidente berriak ikus-entzunezko munduko pertsona «garrantzitsu» bat izan behar duela: «Eragozpenik eta objekziorik onartzen ez duena».\nCiudadanosek gogor kritikatu du gobernuaren dekretua: «Nahi zuten bakarra Tele PP kentzea zen, Tele PSOE jartzeko».\nPodemosen ustez, «ezinbestekoa» zen egungo zuzendaritza kentzea eta Kongresuko pluraltasuna kontseiluan islatzea.\nProtestak ez dira amaituko\nRTVEko langileek protestekin jarraitzen dute. Bi hilabete dira ostiralero beltzez jantzita ageri direla, kameraren aurrean eta atzean. Batzar batean, langileek erabaki dute «ostiral beltzekin» jarraitzea, RTVEren «independentzia» eta «pluraltasuna» bermatzen dituen konponbide adostu bat lortu arte. Albistegietako kontseiluek bat egin dute erabaki horrekin. Hego Euskal Herriko lau hiriburuetako langileek ere protesta egin zuten atzo.\nUGT sindikatuak esan du gobernuaren lege dekretua erabaki «ausarta» eta «beharrezkoa» dela, eta eredu berri bat egonkortu beharko dela, «agintzen duenak aginduta ere».


Ondarroako Udala - Emakumeentzako jabekuntza eskolaren ikasturte berria hastear dago\nPortal PublicoAlbisteakEmakumeentzako jabekuntza eskolaren ikasturte berria hastear dago\nEmakumeentzako jabekuntza eskolaren ikasturte berria hastear dago 2016/09/30 Urritik aurrera Jabekuntza Eskolaren ikasturte berria irekiko da Etxelilan. Aurreko urteetan ez bezala, aurten parte hartze guneak zabalduko dituzte. ‘Ondarroako Emakumeentzako Jabekuntza Eskolak ez du eskola hutsa izan nahi, horregatik parte hartzea sustatzeko guneak zabalduko ditugu’ azaldu du Bisit Beiro Berdintasun arloko zinegotziak. Aipatutako parte hartze guneak ezberdinak izango dira. Lehenengoa, aringaingan Lilatoire izenekoa izango da eta Ainhoa Azurmendi kirol aholkulari eta berdintasun arloan adituaren hitzaldiarekin irekiko da gunea, horren ostean, parte hartze gune ireki bat sortuko da aringa-aringa egiteko. Bertan edozeinek parte hartu ahal izango du eta lehenengo hitzordua urriaren 5ean (eguaztena) 19:00etan jarri dute. Literaturaren inguruan hausnartzeko tartea ere izango da Etxelilan. Horretarako, literatura, irakurketa eta ikuspegi kritikoa ikuspegi feministatik lantzeko interesa duen guztiak hileko azken barikuetan izango du aukera. Lehenengo saioa azaroaren 12an (zapatua) izango da 10:00etan.\nAzkenik neska gazteak biltzeko txokoa ere irekiko da ikasturte berrian. Zalantza eta kezkak partekatzeko gunea izango da honakoa eta feminismoaz hazteko irrikaz dagoen guztiari zuzendutako txokoa izango da. Txoko berri honen egutegia oraindik zehazteke dago.\nIkasturte honetan feminismoa lantzen jarraituko da, besteak beste, ekonomia feminista, sorkuntza artistikoa, sexualitatea eta zahartzaroa landuko dira beste hainbat gairen artean. Ikastaroen artean sorkuntza artistikoaren tailerrean berezitasun gisa baldosa hidraulikoak egiten ikasiko dute bertan parte hartzen dutenek, ondoren horrekin herria mural bat osatzeko. Egitaraua (PDF 4,33MB)


Jokoak of Stickman doan\nJokoak of Stickman\nStickman Legend-eko jendearen kondaira zara, espaziotik hurbiltzen ari diren gaiztoaren uhinei aurre egiteko eta garaitzeko gai den indar bakarra. Irabazi dirua, hobetu zure gaitasunak, elementuak, erosi arma berriak. Ondo pasatu joko honetan jolasten. Erabili WASD edo gezi-teklak mugitzeko eta sagua trebetasunak erabiltzeko.\nRed And Blue Stickman Animation zaleentzat albiste ezin hobea! Seriearen segida amaitu da eta orain mugikorrean eskuragarri dago Water and Fire: Forest Maze izenarekin! Forest Temple mendekotasun plataformako puzzle-joko bat da, non pertsonaiak kontrolatu behar dituzun. Kontrolatu bi izakiak aldi berean eta aktibatu botoiak plataformak mugitzeko, kutxak bultzatzeko eta diamanteak biltzeko basoko tenpluko irteerako atetik iristeko?\nZaindu zure arerioak eta bihurtu Stickman City-n bizirik dagoen azken mamua. Ibili leku askotan eta erabili mota guztietako arma interesgarri eta indartsuak borrokatzeko, konbinazio asko egiteko eta etsai guztiak garaitzeko nagusiarengana iristeko eta mundua Stickman gaiztoetatik salbatzeko. Bildu txanponak eta berritu zure pertsonaia arma, mugimendu, trebetasun eta larru berriekin bizirauteko eta gerlari mamu onena izateko.\nZailtasunik al duzu zure nagusiarekin? Nagusiak erotzen zaitu? Botikatu zure tratu txarraren buruzagia leihotik joko zoro honetan! Egin ondo eta benetan hegan egingo du!\nene nagusi maitea\nSuntsitu etsaiak zure arkuarekin hil baino lehen. Etsaiak suntsitu eta bizirik jarraitu! Arrastatu eta askatu hatza erasotzeko. Irabazi zure pertsonaiaren buruko jaurtiketak eta bertsio berritzen hasten da.\nSaiatu aurkari guztiak gainditzen mahai teniseko joko honetan.\nLet Them Fall stickmen erorketei buruzko joko sinple eta dibertigarria da. Egin mutil guztiak erori eta salto egin oztopoak ekiditeko. 5 modu zail daude jolasteko. Hatz guztiekin jolastu dezakezu 6 mota kontrolatzeko, edo lagunei laguntza eskatu! Noiz arte eutsi dezakezu?\nSartu arean stickman patinatzaile izateko. Hiria bisitatu behar duzu. Maila bakoitza osatzeko trikimailurik onenak eta jauzi onenak egin behar dituzu. Zure abiadura ere kontrolatu behar duzu. Irabazteko, guztiak hil behar dituzu. Kontuz ... gudari ugari izango dituzu aurrean. Zure nagusi handiak ez du zalantzarik izango zu desegiteko!\nOdol hotzeko jaurtitzailea zara. Zure eginkizuna stickman guztiak armekin hiltzea da. Aldatu leihoak balak saihesteko eta atzera jo. Berritu zure ekipoa dendan.\nLasterketa dibertigarri bateko txapeldun bihur zaitezke modu errazenean? Lasterketa honetako garrantzitsuena lasterbidea da! Jarrai azkar telefonoaren zerrenden jarraipena. Lasterketa helmugara!\nLasterbide lasterketa 3D\nKonkistatu zelaia. Erabili zure minions armada garaipena lortzeko! Aurkitu angelu onena zure armada botatzeko erdiko plataforma bultzatzeko eta aurkariei irabazteko! Erabili joystick kontrolak hatza seinalatzeko eta altxatzeko. Zure kanoia zure armada igortzen hasiko da.\nStick Running-ek jokalariei ahalik eta lasterren korrika egiteko erronka bota die oztopo hilgarriez betetako ausaz sortutako albo korritze maila baten bidez. Oztopoak trazadura desberdineko kutxa indibidualak, solairuko maila desberdinak, misil indartsuak eta zerren birak biratzen dituzte. Stick Running-ek segundo bat besterik ez du ikasten, baina bizitza osoa menderatzeko!\nMundu epiko bateko klan guztiak garaitzeko unea iritsi da !! Ondo pasa ekintza, abentura eta borroka askorekin, garaitu etsai guztiak gudu zelaian, baina kontuz, pentsatu zure mugimenduetan! Jolastu orain Stick Clash Online kiz10.com webgunean guztiz doan. Stick Clash Online stickman joko dibertigarri eta dibertigarria da. Hasi lasterka bakarrik eta garaitu etsaiak taldekide gisa domatzeko. Eraman zure taldea beste mafia guztiak garaitzera eta helburu garrantzitsuena maparen behealdeko munstroa hiltzea da. Kalkulatu mugimenduak hegan eta bildu ahalik eta kide gehien. Kalkulatu zure puntuazioa eta aurkariarenaren eraso estrategia egokia asmatzeko.\nDrunken Duel 2 arena, arma eta baldintza berriekin iritsi da! Teilatuan borroka gogorra dago! Aukeratu zure mozkortutako alde laranja edo urdina eta hasi borrokari! Batzuetan helikopteroak borroka horretan parte hartzen du. Nahi baduzu, tiro ezazu eta bota aurkariari! Lehenengo 5 puntura iristen denak irabazten du partida. Ea, saiatu mozkor makila kontrolatzen eta irabazi partida! Drunken Duel 2-k jokalari 1 eta 2 jokalari modu ditu!\nKontrolatu Stickman amorratuaren ezpata, gudari hilgarria, bidean desagerrarazten saiatuko diren botere askotako etsai ilunez beteriko munduan hasten den borroka! Jolastu kiz10.com-en esklusiboa den Stickman Rusher joko berri honetan, borroka epiko batean dibertitzeko aukera izan dezazun. Lagundu gudari txikiari salto egingo duen hegalekin, etsai askorekin borrokatzen mundua hartu eta suntsitu nahi duen Final Bossera iristeko. Ondo pasa ekintza eta abentura joko honekin kiz10ean ekintza, stickman eta borroka jokoak bilatzen ari bazara, joko berri ugari aurkituko dituzu doan. Joko berri honetan sari asko desblokeatu eta kizkoinak irabazi ahal izango dituzu, puntu kopuru handiena lortu eta joko honetan sailkapenaren buruan kokatu !!!! Gozatu doako ekintza joko honekin beti hemen kiz10-en.\nGorde zure lagun makila zintzilik dauden sokari tiro eginez. Stickman joko interesgarri honetan erronka ugari dituzu betetzeko.\nBorrokatu zeruko beste arkulariak.\nArku tiroa gerra\nDice Push plataformako 3D stickman modeloekin osatutako arcade dado joko dibertigarria da. Partida irabazi nahi baduzu, ahalik eta stickman kide gehien bidali behar dituzu aurkariaren ondoan dagoen horma berdera bultzatzeko. Datuak jaurti ditzakezu etsaiaren kideak suntsitzeko!\nJolastu Siz Renegade Brawl izeneko kiz10.com joko esklusibo hau guztiz doan! Mendekua eta klanen arteko borrokak ohikoak diren mundu bateko stickman samurai maisuaren arteko borrokaz eta borrokaz beteriko joko honetan, Ryu izeneko gure heroi nagusia iristen da, lasai zegoen bere neskalagun ederraz lagundutako lasaitasunaz gozatzen eta historia oso aldakorrean. mendeku misio bati aurre egin kiz10-en joko bikain honekin guztiz doan. Joko bikain honen helburua Ryuren neskalagunaren heriotza mendekatzea da, samurai maisu bat, bere neskalagunaren heriotza mendekatu behar duena. Misioa hain arriskutsua eta hainbeste oztopo. Erabili zure katana etsai guztiak mozteko. Egin konbinazio harrigarriak estiloan ateratzeko. Jokoaren eta maila desberdinetan garaikur asko bildu eta puntuazioa maila bakoitzean errepikatzeko behar adina aldiz hobetzeko gai izango zara. Gozatu istorioarekin eta lagundu Ryuk misio guztiak betetzen!\nStickman jokoak: Nork ez du inoiz makila gizon, stickman bezala ezagutzen jokatzen, zeren hemen ez stop jolasteko une batez ere jolas stickman asko izan duzu. Batera erraza gizon honek guztiak eta abenturak izatea da. Gizon honek badaki nola guztia egin, batzuetan joan bizikleta ikusgarria BMX zaldiz, beste ez du zalantzarik botatzen behera edozein zuhurtzia gabe, edo geziak tiro bere brankan batekin, ondo kalkulatzeko tentsioa etsaiaren armadako gaztelua defendatzeko aukera izango dute arkua. Baina denbora gehiena, gure gizon beltz egon hortzak prest tiro egin eta edonork ausartzen zure bidea zeharkatu hiltzeko armaturik. Ez dio axola jokoa aukeratu duzu, ezin duzu gelditu zure stickman jolastuz.


Putzuzuloren urteurreneko kantua – Putzuzulo Gaztetxea – Zarauzko ametsen fabrika\nPutzuzuloren urteurreneko kantua\n2011-10-14Xakela Gaztetxe Asanblada2 Comments\nFiled UnderBerriak Zuzenean entzun!\nPutzuzulok 6 urte beteko ditu aurki eta urteurrena ongi ospatzeko lanean gabiltza iada. Hilabete osoko egitaraua laister egongo da kalean baina oraingoz eta motorrak berotzen hasteko, osatu dugun kantua duzue hemen, letra eta guzti.\nEzarritakoaren lainoak estaltzen ez gaituelako, Argia garelako. 6 urtez ametsak sortzen.\nAmetsaren mundua, Putzuzulo bihurtua, Eraikin honi dario Barnean daukagun oihua. Ezkutua, baztertua, tabua, mamua, Gune honetan eztaude Muxuak debekuan.\nNorberaren indarra, Kolektiboen garra, Indiferentziari nazkak Pizten digu sugarra. Maitasuna eta amorru, eztarria gure amu, borroka askori esker Gaztetxea daukagu.\nEstaziyuan hazia, Manuelan erein garia, Zarautzen aspalditik bidea zen hasia. Autogestioaren egia, sendo erakutsia, eraiki elkarlanetik ideien mundu berria. Irudimena arma, griÃ±a gure karga, ez gaitu kutsatzen egungo gizartearen sarnak. Desobedientzian barna, emaitzen xarma, gu gera azkenean garbiena dugunak karma.\nHausnarkari ta ez behi, ez bat eta ez sei, guk animuak ematen ditugu eutsourrei. Ikasi, iniziatibatik hasi, hemen diskurtso zuzena egiten dugu nahasi. Eraldaketa griÃ±ak, ez gaituzue panpiÃ±ak, matxito izan ez arren askok batea ite deu miÃ±a. Gogoa fiÃ±a, ahal bezain goian ukabila, inkisizio honetan hegan gabiltza sorgiÃ±ak.\nPutzuzulo Gaztetxea nire ametsen fabrika 6 urtez ametsak sortzen, aldiz saiatzen. Gazteoi ateak irekitzen giltza dute hemen, begiak ireki. Zuekin telebistak itzali eta piztu burua. Autogestioa da gure helburua. Kukutzari lagundu, luzatu gure eskua. Gizartek isiltarazi nahi gaituen arren ez dute lortuko gure ohiuak beti ozen. In nomine patris eta zuek amen. Intsentsuaren usainak ez diete uzten betetzen haien nahiak. Geltoki zaharren bota genituen sustraiak alajaina! Zenbat urte pasa dira beti ere barrutik kanpora, kalera, baina guztiok batera. Baina guztiok batera.\nPutzuzulotik salto zulotik mundura, egunero gabiltza zabaltzen kultura. Arazoak izan arren konponbidea eskura, Zarautz aldatzea da gure ardura.\nPutzuzulo zulotik kanpora, ametsen fabrikari kea dariola. Handitzen goazela, hurrengo geltokia: Ariola. Zer esaten duten guri bost axola, ez gaituzte mugituko hemendik ez goaz inora. Gaztetxea geurea da eta kitto. Gaztelaniak, frantsesak euskara ito? Ez diegu utziko, hizkuntza herriaren ahotsa delako. Gurea defenditzean datza gai izango ez ote gara hortarako. Bihotzaren taupadak deritzo norantza, jokatu zentzuz. Kaleko oihuak entzun haiek beti zintzo.\nZuek ukabilak altza, prest borrokarako. Ukabilak altza, prest borrokarako.\nArraio, Xakela, SorgiÃ±ak, Uztaro, urtetik urtera biltzen gera gehiago. 6 urte igaro, elkartasunaren aro, ideiak dituena\nAhuntzaren eztula, baratzeko tipula, emakumeok ere salto egiten dugu mundura. Diskoira, Inor ez, Mor More, Dictadura, milaka talde ere badatorzkit burura.\nIlargi beteak zora, Naparbier jarra ahora, barrako erlojua bezela hemen geldik da denbora. Nora, gora, txokora kanpora, igande goizak ere has daitezke gustora.\nEskuz esku batu, ez daudenekin goatu, txakurtartian dabiltza, iheslariak katu. Laixter elkartu, Euskal Herrian sartu, itxaropena inoiz ez digute akatu.\nLanean jarrai, Gurekin jai, Herri ekimena inoiz ez dadila amai. Iraultzan alai, gogoz blai, geldikan ez gaude aldaketen zai.\nPutzuzulotik salto zulotik mundura, egunero gabiltza zabaltzen kultura. Arazoak izan arren konponbidea eskura, Zarautz aldatzea da gure ardura. Putzuzulotik salto zulotik mundura, egunero gabiltza zabaltzen kultura. Arazoak izan arren konponbidea eskura, Zarautz aldatzea da gure ardura.\nAbestia, podcastean klik eginaz entzungo duzue:\n27zapata 2011-10-14 @ 14:45\nLatzaaaaa! Laxte jarri det 27zapata blogian ere… Hip hop hip hop… Earra!\nPutzuzulok 6 urte handi! | 27zapata


Carlos Etxeberri: Etorkizuna iragartzea, sortzeko – Ekonomiaren KZ\nGobernuak PFEZ aldatu du\nFamiliek 753ko gainkostuari aurre egin beharko diote elektrizitateagatik\nBitcoinaren igoera berria 55.411 euroraino\nIbexek gora eta behera dabil turismoagatik\nOstegunean elektrizitateak gora egingo du berriro\nCarlos Etxeberri: Etorkizuna iragartzea, sortzeko\n2021-07-19 2021-07-19 Andoni Beitia\n“Etorkizuna iragartzeko modurik onena sortzea da”. Peter Druckerren esaldi hori, management modernoaren aitatzat eta enpresa-erakundeen eta negozioen arloko pentsalari garrantzitsuenetakotzat jotzen dena, baliagarri izan zaio Zenón Vázquez Elkargiko zuzendari nagusiari erakundea finantza-zerbitzu berriak emateko orduan jada dituen erronka interesgarriak modu argian laburbiltzeko, abal-jarduera alde batera utzi gabe, 2019an hasitako eraldaketa-prozesuaren barruan, zeina krisi ekonomikoak geldiarazi baitzuen.\nVazquezek Elkargik ostegun honetan Donostian egin zuen XXXI. Enpresa topaketan parte hartu zuen, enpresek ekonomia lurrunkor eta izugarri aldakorrean dituzten beharrizanei erantzuten dieten finantza zerbitzu berrien zerrenda bat egiteko. Ekitaldi horretan, erakundeak deialdi egiteko duen ahalmen handia erakutsi zuen, segurtasun arrazoiengatik pandemia eragiten ari den murrizketak gorabehera.\nElkargiren XXXI. Enpresa Topaketa normaltasunaren nolabaiteko susperraldiaren sinboloa izan zen, Gerra Zibilaz geroztik inoiz ezagutu den atzeraldi ekonomiko handienaren ondorio negatiboen eta baikortasun-haizete handiaren ondoren, eta mila pertsona inguruk jarraitu zuten, bai aurrez aurre, bai digitalki, Estatuko iparralde osoan egiten den enpresa-ekitaldi garrantzitsuenetako bat dela baieztatuz. Ekitaldian izan dira Nadia Calviño Espainiako Gobernuko lehen presidenteordea eta Ekonomia eta Eraldaketa Digitaleko ministroa, Ignacio Sanchez Galan Iberdrolako presidentea – Biak, telematikoki –, Jose Ignacio Goirigolzarri Caixabankeko presidentea, Angel Gurria ELGAko idazkari nagusi ohia eta Pedro Azpiazu Ekonomia eta Ogasun sailburua.\nIzan ere, Elkargiko bazkide diren 21.800 enpresek oso argi erakusten dute duela 41 urte Gipuzkoako enpresaburu, erakunde eta profesional talde batek sortu zuen finantza-erakundea oso barneratuta dagoela enpresa-munduan eta negozioetan, ETEek kreditua lortzeko zituzten zailtasun handiak konpontzeko tresna gisa, finantzaketa eskasa, eskasa eta garestia baitzuten.\nHain zuzen ere, pandemiak eta iaz Enpresa Topaketa bertan behera uzteak – Bitxia bada ere, eratu zenetik 40 urte bete zirenean – Zenón Vazquezen esku-hartzea zuzendari nagusi gisa lehena izatea eragin zuen, 2019ko apirilean kargua hartu zuen arren. Inguruabar hori baliatu zuen nabarmentzeko Euskadiko elkarren bermerako sozietateak paper garrantzitsua jokatu duela krisian, enpresa txiki eta ertainei eta autonomoei 948 milioi euroko abalak eman baitizkie, hau da, Estatuan dauden 18 EGLek mobilizatutako finantza-baliabide guztien % 35. Horrek guztiak 9.000 enpresa eta 150.000 lanpostu zuzen mantentzen lagundu zuen. Ekitaldi honetan, 5.000 nobazio-eragiketa egin dira, 520 milioi eurokoak, eta gaur egun 1.650 milioi euroko arrisku bizia dago.\n“Abaleko neska-mutilak bakarrik ez” izateko asmoz, Elkargik finantza-zerbitzuen eskaintza zabala garatzeari ekin dio. Zerbitzu horien artean, nabarmentzekoa da inbertsioa eta ETEen kapitalean parte hartzea, gure ingurunean proiektu bideragarriak ainguratzeko eta, horrela, ekosistema inbertitzaile eta finantzario bat indartzeko. Guuk telekomunikazio operadorean % 5ek parte hartzeari, beste operazio bat gehituko zaio datozen asteetan, ekoizpen jarduera duen euskal enpresa batean.\nEra berean, ELKARRIren esperientzia eta ezagutza, Europako Inbertsio Bankuarekin (EIB) eta Europako Inbertsio Funtsarekin (EIF) lankidetzan, ETEak ez diren enpresen zerbitzura ere jarriko da, haien hazkunde-planei erantzuteko finantzaketa-arazoak konpontzeko orduan.\nLehengaien hornikuntzarik ezagatik eta horien prezioen garestitzeagatik zenbait enpresa bizitzen ari diren krisia – Altzairuaren kasuan, esaterako, % 273 igo da, edo burdinarenean, % 88 – Eragin negatiboa du haien jardueran eta emaitzen kontuan, eta Elkargiren fokuan ere badago. Euskadiko EGSk Metix zerbitzua sortu du dibisen eta lehengaien arriskuak kudeatzeko, eta oso garrantzitsua izan daiteke kaltetuta dauden eta hainbat industria-sektoretakoak diren enpresa horientzat.\nElkargi sartuta dagoen eraldaketa horren helburua da, halaber, Madrilen duen jarduera handitzea, erkidego horretako enpresen aldetik jasotzen ari den harrera onaren ondoren; izan ere, dagoeneko zortzi milioi euroko abalak formalizatu ditu. Avalmadriden kudeaketa txarraren ondorioz, Espainiako Bankuak hainbat kontseilariri zigor larriak ezarri dizkie, barne-kontrolaren arloko ikuskatzailearen eskakizunak ez betetzeagatik, zehazki, kontzentrazioari eta arriskuaren jarraipenari dagokienez. Hori dela eta, Elkargiren presentzia garrantzitsua izan daiteke Madrilgo enpresa-sare garrantzitsuan.\nElkargik sare ekonomikoan duen pisu garrantzitsua agerian geratzen da, Ignacio Sánchez Galán Iberdrolako presidentearen mailako enpresa-zuzendariek entitateak antolatutako foroa baliatzen dutenean konpainiaren euskal izaera aldarrikatzeko eta herrialdearekiko konpromisoa eta bere ekonomiaren enpresa eragile nagusietako bat izateko eginkizuna berresteko; izan ere, guztira 600 euskal enpresa hornitzaile daude, eta 17.000 erosketa egiten dituzten enpresa guztien % 10 hornitzen dituzte, eta EAEk egiten duen ekarpen fiskala 7.000 milioikoa da.\nKaptalizazio handiena duen munduko hirugarren konpainia elektrikoa 75.000 milioi euroko inbertsio-plan handi batean murgilduta dago 2025ean, eta 130.000 milioi eurora iritsiko da 2030ean, berriztagarrietan, sare adimendunetan eta biltegiratzean. Izan ere, herrialdeko konpainia batek egindako industria-proiekturik handiena da, eta instalatutako edukiera hirukoiztea du helburu.\nMezu oso bat beste enpresa-aukera batzuen aldeko apustua egiten ari direnentzat eta duela gutxira arte planetaren deskarbonizazioarekin lotutako energia iraunkorragoetarako trantsizioan parte hartzen ez zutenentzat. Era berean, galde daiteke, era askotako gogoetak alde batera utzita, Villarejo auzian epaile batek inputatu duen Sánchez Galánek aurkeztutako agertoki hori bera izango zatekeen ACS eta Real Madrileko presidente Florentino Perezek euskal elektrikan esku hartzeko eta kontrolatzeko nahia asebete izan balu. Hor utziko dut.\n← Egonezina eta salmenta ugari Europako burtsetan\nEuskadi eta Akitania, ikerkuntzan erreferente Euskampusi esker →\nJuan Jose Goñi Zabala: «Krisi honen lehen lezioak»\n2021-03-17 2021-03-17 Libe García Kandina\nJesús González Mateos: «Bauhaus Berria: diseinu berdea»\n2021-03-17 Libe García Kandina\nS. Niño-Becerra: «Herritarrak ez dira beharrezkoak izango»\nEuskal ekonomiak bere egoera ona berretsi du\n2021-10-18 2021-10-18 Andoni Beitia\nEAEko ekonomia % 0,8 hazi zen uztailaren eta irailaren artean, aurtengo bigarren hiruhilekoaren aldean, baina moteldu egin zuen hazkundea, orduan\nCarlos Etxeberri: “Zerga-politika okerra”\n2021-10-18 Andoni Beitia\nBizi garen asaldura- eta ziurgabetasun-garaietan, erakunde batek 25 urte betetzeak goren mailan ospatu behar den mugarria da. Baina Geroa bezalako\nZer baloratzen dugu gehien etxea erosterakoan?\n2021-10-19 2021-10-19 Andoni Beitia\nPandemiaren ondoriozko egoerak eragin zuzena izan du etxebizitza-eskarian. Konfinamendu zorrotzak hasiera-hasieratik eragin zuen herritarrek etxebizitzaren elementu gehiago baloratzea, lehen hain


Asier Sarasua 2005/02/03 08:50\nAsier Sarasua 2005/02/03 08:45\nAsier Sarasua 2005/02/03 08:40\nKatalangua. Izen berezia baserri batentzat. Nik neuk teoria bat daukat; berezi samarra, beharbada, baina guztiz zentzuzkoa, nire ustez, daukagun dokumentazio historikoari jaramon egiten badiogu.\n1750. urtera arte makina bat aldiz agertzen da Eibarren Loidi toponimoa (Loidi, Loidi Etxebarri, Loidi-erreka, Loidiko iturria...). 1741eko udal erroldan, esate baterako, Loidi Etxebarri baserrian Joseph izeneko katalan bat bizi zela agertzen zaigu. Ondorioa ateratzea ez da gatxa: Loidi baserriak bere izena galdu eta Katalangua izena hartu zuen, Eibarko baserritar katalan bakarraren omenez. Ondoren, inguruak ere antzera, eta Loidi inguru guztia Katalangua bihurtu zen.\nGaur egun inork ez daki Loidi zer den, eta Katalangua bakarrik ezagutzen du.\nGoiko argazkia 1968 ingurukoa da eta Errekatxu-Bolingua aldetik dago aterata. Eloisa Narbaizak laga dit; Katalanguan bertan jaiotakoa da Eloisa. Irudian, Katalangua baserria eta bere lurrak; gorago Katalangua goikua izeneko etxeak.\nAsier Sarasua 2005/01/26 22:10\n« Aurreko 10 elementuak Hurrengo 10 elementuak » 1 ... 66 67 68 69 70 71 72 73


HABE IKASBIL: Hawaii, olatu eta sumendien artean\nGutxitan gertatzen da, baina leku batzuetan topikoak egia bihurtzen dira; Hawaii horietako bat da.\nHawaii entzuten dugunean hondartza luzeak eta olatu handiak imajinatzen ditugu, eta belztutako mutil gihartsuak eta neska ederrak olatu horiek surfeatzen. Eta sumendiak imajinatzen ditugu, etengabeko erupzioan laba-ibai goriak jariatzen, eta baso berde tropikalak mendi-magaletan eta palmondoz betetako hondartzak.\nBa hori dena han dago; egia da. Eta, gainera, primerako eguraldia. 22 eta 27ºko tenperatura, baina beti dago brisa suabe bat izerditan ez hasteko modukoa. Udaberrian bezala bizi dira beti. Kontuan izan Hawaiin tenperatura ez dela inoiz 15 º-tik jaitsi eta ezta 37tik igo.\nOlatuak Kauai irlan.\nArtxipelago hau munduko lekurik ederrenetakoa da, eta baita isolatuenetakoa ere: inguruan ez dauka ezer milaka kilometroan, Ozeano Bare handia bakarrik. Ekialdean, AEBko kosta 4.000 kilometrora dago; mendebaldean, Japoniakoa 6.000ra; hegoaldean Polinesiako irlak beste hainbestera; eta, iparraldean, Alaska oso-oso urruti dago.\nHawaiiren beste ezaugarri batzuk lasaitasuna eta bizimodu informala dira. Gauzak patxadaz hartzen dituzte; “aloha izpiritua” esaten diote. Aireportura iristen zarenean “aloha” batekin hartzen zaituzte, eta suposatzen da hortik aurrera nerbioak eta presak alde batera utzi behar dituzula, bizitzaz disfrutatu. AEBn zaude, bai, baina beste AEB batean.\nNazioarteko aireportua Honolulun dago, Oahu irlan, eta bera da Hawaiin sartzeko ate bakarra. Honolulu hiri handi bat da, giro eta hondartza ederrak dituena, baina dezepzio-moduko bat sor dezake: non daude hondartza zoragarri horiek, sumendi biziak, mendi-malkarretako baso berdeak? Ba handik ordubetera hegazkinean: hegoaldera, Big irlan; edo iparraldera, Kauai izeneko perla horretan.\nHandienetik hasiko gara. Bere izen ofiziala Hawaii da, eta artxipelagoari izena ematen dio, baina mundu guztiak Big esaten dio. Irla bolkaniko bat da, Mauna Loa eta Mauna Kea sumendien erupzioek sortutakoa. Sumendi horiek lau mila metrotik gorakoak dira, eta Mauna Loan behatoki astronomiko batzuk daude, bertako gau garbiek eskaintzen duten aukera baliatzeko.\nKilauea sumendiaren kraterra.\nBig uhartean naturaren indarra sentitu egiten da; batez ere, Sumendien Parke Nazionalean. Kilauea sumendiak hainbat kilometroko galdara dauka, eta erupzioa handia denean labaz betetzen da. Erupziorik egon gabe ere, gauez krater-pare bat ikusten da gori-gori, eta magmaren beroa sentitzen da, infernuko ateetan bezala. Galdaratik kostara doan errepidea ere aurreko erupzioetako labaz eta hondarrez inguratuta dago, eta 240 km baino gehiago egin daitezke ingurua zeharkatzen duten bidezidorretan barrena.\nAurreko erupzioetako laba gogortua,Kilauearen magalean.\nBigen beste bitxikeria batzuk ere ikus daitezke, esaterako, hondar beltzeko hondartza bat hondar berdeko beste baten ondoan -irlaren geologia bereziaren kapritxoak– eta baita kafe eta anana-plantazioak ere, ospe handikoak estatubatuarren artean.\nLandareek ere aurkitzen dute bere lekua paraje gogor horretan.\nPolinesioek diote Pele jainkosak sortzen dituela laba eta sumendiak, eta berak sortu zituela Hawaii irlak. Lehenengo, Kauai sortu zuen, munduko tokirik ederrenetako bat. Paisaia horretan ez da denbora pasatzen. Horregatik egin zuten bertan “Jurassic Park” filmaren parte handi bat.\nKauaiko paisaia bat.\nKauaiko lekurik ikusgarriena Na Pali-ko kosta da. Basoz betetako labarrak 1.300 metrotik itsasoraino iristen dira, itsaso berde-berdea gune lasaietan eta urdin bizi eta apartsua jotzen duen lekuetan. Harri basaltikoz inguratutako hondartza txikiak daude bertan, txalupaz bakarrik bisitatu daitezkeenak. Bidezidor estu bat ere badago trekking zaleentzat, labarretatik 18 km egiten dituena, baina, kontuz, beti lokatza dago. Kartel batek dio munduko lekurik euritsuena dela, nahiz eta ohore hori beste batzuek ere eskatzen duten.\nWaimea arroila, Kauai irlan.\nBeste paraje ikusgarri bat Waimea arroila da. Bertan, lur gorriak kontraste egiten du paretetatik zintzilik dagoen landarediaren berdearekin. Leku guztietatik erortzen dira ehunka metroko ur-jauziak. Hori ere oso toki ederra da trekking egiteko, baina atzera-aurrera dabiltzan helikopteroen zaratak xarma guztia kentzen dio. Izan ere, turista askok helikopteroko bisita azkarra aukeratzen dute, eta egia da airetik ur-jauzien ikuspegia ezin hobea dela, baina bertako ekologiak ez du horrelako atentatu bat merezi.\nNa Pali-ko kosta, Kauain.


Staffa - Wikipedia, entziklopedia askea.\nStaffa uhartearen aireko ikuspegia, bertan Fingalen haitzuloa ikus daitekelarik.\nStaffa / Stafa\nMull, Barruko Hebridak\nStaffa (Eskoziako gaeleraz Stafa) Eskoziako mendebaldeko Barruko Hebridak uhartediko uharte bat da, Argyll eta Bute konderrian. Uharteari izena bikingoek eman zioten, bertako basaltozko zutabe eta harlauzek zutabeek heuren zutabe gainean eraikitako etxeak oroitarazten baitzieten.\nMull uhartetik 10 kilometro mendebaldera dago. 1,3 kilometro karratuko azalera du, bere gune garaiena itsas mailatik 42 metrotara dagoelarik.\nZalantzarik gabe, uharte honetako lekurik ezagunena Fingalen haitzuloa da, XVIII. mendean Sir Josephs Banks botanikaria eta bere adiskideek topatua. Ordudanik pertsonaia ezagun ugarik bisitatu izan duten, horien artean Viktoria Erresuma Batukoa erregina eta Felix Mendelssohn konposatzailea daudelarik, ondorioz azken honek Hebridak deritzon obertura konposatu zuelarik.\nBasaltozko harlauza hexagonalak.


Mediterraneoan giza erreskaterako Aita Mari itsasontzia abian da\nEusko Jaurlaritza eta SMH-Salvamento Marítimo Humanitario Aita Mari Mediterraneorako giza erreskaterako itsasontzia abian da Libiako errefuxiatuei erantzuna emateko. Aquarius eta SOS Mediterranée itsasontziak Mediterraneoan dauden bakarrak dira eta haiei batzeko prest dago Aita Mari. Iñigo Miganjos SMH-Salvamento Marítimo Humanitarioko arduradunak gaur goizean Getarian aurreratu duenez, “seguraski Sabrata eta Zuarako hondartzetako infernutik alde egin nahi duten […]\nEusko Jaurlaritza eta SMH-Salvamento Marítimo Humanitario Aita Mari Mediterraneorako giza erreskaterako itsasontzia abian da Libiako errefuxiatuei erantzuna emateko. Aquarius eta SOS Mediterranée itsasontziak Mediterraneoan dauden bakarrak dira eta haiei batzeko prest dago Aita Mari.\nIñigo Miganjos SMH-Salvamento Marítimo Humanitarioko arduradunak gaur goizean Getarian aurreratu duenez, “seguraski Sabrata eta Zuarako hondartzetako infernutik alde egin nahi duten pertsonak gaur irtengo dira”. “Bide luzea izango dute aurretik. Askok ez dute haien helburua lortuko eta betirako desagertuko dira, itsasoak irentsita”, azaldu du.\nMaydayterraneo izeneko baterako proiektu honi Eusko Jaurlaritzak 400.000 euroko ekarpena egin dio. Ekimenaren helburua da mediterraneoan errefuxiatuta dauden pertsonek bizi duten krisiari erantzutea.


Sorolla museoa - Wikipedia, entziklopedia askea.\nMuseoaren egoitza. Irudi gehiago\n1932ko ekainaren 11a\nSorolla Museoa (gaztelaniaz: Museo Sorolla) Espainiako Madril hiriburuan dagoen museo bat da, Joaquín Sorolla margolariari eskainia.\nMartínez Campos jenerala plazaren 37. zenbakian dago.\nMuseoa Sorollaren alarguna zen Clotilde García del Castilloren ekimenez egin zen, 1925ean museoa egite aldera margolariaren ondarea espainiar estatuari dohaintzan eman zionean. 1931ko martxoaren 28an margolariaren alargunaren ondarea onartu eta museoa gauzatzeari ekin zitzaion. 1932an margolariak bere estudioa zuen etxean inauguratu zen museoa, hain zuzen, 1910-1911 artean Enrique María Repullés arkitektoak diseinatutako eraikina.\nJoaquín Sorollaren bustoa.\nSorolla Museoaren webgunea (Gaztelaniaz) (Ingelesez)\nOrriaren azken aldaketa: 30 uztaila 2021, 19:17.


'Olatu bat daukat sabelean' ipuina ezagutu dutu Txapa irratikoei esker - Arrosa\nEuri umetxo sentibera zen, pozik, triste zein amorruz zegoenean negar egiten zuen. Eskolan min hartu eta negarrez hasi zen batean, gelakideek negarrik ez egiteko gomendatu zioten; ume txikien kontua zela eta malkoek begietako kolorea ezabatuko ziotela. Beraz, Eurik, gehiago negarrik ez egitea erabaki zuen. Barruan pilatutako malkoekin, ordea, olatu bat sortu zitzaion sabelean.\nIstorio hori kontatzen du Miren Amurizak idatzi eta Sandra Hernandezek ilustratutako Olatu bat daukat sabelean ipuinak, eta horren berri zehatzagoa ekartze aldera, Bergarako Txapa irrati libreko lagunek Amurizari egindako elkarrizketa ekarri dugu saioko azken txanpara.\nPosted in ZebrabideaTagged #bergara #euri #haur #irrati libre #liburu #malko #miren amuriza #negar #olatu #portada #sabel #sandra hernandez #txapa\nZURIA BELTZEZ - 268 - itzalekiko leial


Maurizia Aldeiturriaga Zabala - Beste kaleak\nMaurizia Aldeiturriaga Zabala https://bestekaleak.eus/emakumeak/maurizia-aldeiturriaga-zabala 1904-10-22\n1904-10-22 - 1988-05-19\nZeberioko Egia auzoan jaio zen, eta txikitatik panderoa jotzen eta koplak inprobisatzen ikasi zuen. Bederatzi urte zituela neskame joan zen Basurtura, ganadu tratante baten etxera. Han hiru urte inguru eman ondoren, berriz ere Zeberiora itzuli eta Ugaoko hariki fabrikan hasi zen lanean. Hamabi urte besterik ez zuela hasi zen Maurizia jaiegun eta festetan herriko plazetan jotzen. Patuak idatzita zuen moduan, panderoa jotzen eta kopla zaharrak abesten ezagutu zuen Mauriziak Benantzio, bere senarra izango zena.\nEzagutu zirenean, segituan ikusi zuten bikote musikal paregabea zirela; zeinek asmatuko zuen orduan bi gazteak Euskal Herri musikan izan den bikote bikainenetarikoa izango zirenik. Hamazazpi urte besterik ez zituen Mauriziak Benantzio ezagutu zuen egunean. Benantziok berak baino bat gehiago. Mauriziari Benantzioren jotzeko modu bizi eta gogorra gustatu eta elkarrekin jotzen hasteko proposamena egin zion. Modu horretan, plazarik plaza ibiliz, kopla zahar, pandero eta soinuaren musikak beste era bateko soinu batzuk ere astindu zituen: bihotzarenak. Senar-emaztegai gisa zazpi urte eman eta gero, 1927ko azaroaren 5ean ezkondu ziren. Bikoteak seme bat izan zuen.\nMaurizia zerbait bazen, indarra zen; bizitza ez zen erraza izan musikariarentzat, eta horrek ere, asko eragin zuen bere jotzeko moduan. 1937an gerratik ihesi Zeberioko Egia auzora itzuli ziren, eta segituan Santanderrera egin zuten ihes; handik gutxira harrapatu zuten Benantzio, Frantziara joan nahian, eta hiru urteko espetxealdia ezarri zioten: Santoñan bertan, Dueson, Cadizen, Cela Novan. Garai gogorrak izan ziren Mauriziarentzat. Okerrenak, hala ere, senarrak eraman zituen. Santoñako espetxera bisita egiten zionean, Maurizia ikaratuta itzuli zen etxera. Ehun eta hogei kilotik gora zen gizona, berrogei eta hamazortzi kilorekin aurkitu zuen. Gerraostea, ere, ez zen erraza izan; Benantziori adibidez, ez zioten hasieran behintzat, «Vasconia» fabrikan zuen lanpostura itzultzen utzi.\nGerrak, noski, plazarik plaza ibiltze hori eten egin zuen, baina laster hasi zen Maurizia ostera ere Dimara Pazkoatan, Laudiora Santa Luziatan eta abar. Benantzio eta Maurizia bikoteari Leon Bilbao alboka jotzailea batu zitzaien garaia zen hura. Benantzio 1978ko urtarrilaren 25ean hil zen, baina lehenagotik utzia zuen soinua, osasun arazoak tarteko. Hala, Mauriziak, Leonek eta Fasio Aradia trikitilariak hirukote aparta osatu zuten. Fasio zendu ostean, aldiz, Basilio Undagoitia soinujole, pandereteru eta trikitilariak jarraitu zuen Maurizia eta Leonekin. Abesteko modu kementsua zen Mauriziaren musikaren ezaugarri nagusia.


Maiori — Eguraldi hilaren arabera, uraren tenperatura\nWorld zelaiak Herrialde Italian Maiori\nEguneko batez besteko tenperatura maximoa — 31.5°C Abuztua. Batez gehienez gaueko tenperatura — 21.1°C Abuztua. Eguneko batez besteko tenperatura minimoa — 11.2°C urtarrilean. Batez besteko gutxieneko gaueko tenperatura — 6.7°C urtarrilean.\nBatez gehienez uraren tenperatura — 26.5°C finkoa Abuztua. Uraren batez besteko tenperatura — 14.2°C finkoa March.\nGehienezko prezipitazioa — 107.8 mm Izan ziren March. Gutxieneko prezipitazioa — 32.3 mm Izan ziren Abuztua.


Javier Tejada energiaz eta adimen artifizialaz arituko da urriaren 14an Seminarixoan | Laboratorium Bergara Zientzia Museoa\nUrriaren 14an, asteazkena, Javier Tejadak 'Energia eta adimen artifiziala: bilakaera eta etorkizuna' hitzaldia egingo du Seminarixoan, 10:00etatik 11:30era, gaztelaniaz, ZTBren (Zientzia Teknologia eta Berrikuntza) jardunaldien barruan. Aforoa mugatua izango da. Baina, horrez gain, aukera izango da hitzaldia Udaleko youtube kanalean eta ZTBren webgunean zuzenean ikusteko.\nGizaki gisa dugun etorkizunaz hitz egitean, pentsatu behar dugu etorkizunak lotura estua duela naturarekin. Gizakiak naturaren sekretuak argitzen saiatu behar du, baina inoiz ez bortxatu. Ez liguke barkatuko. Hitzaldian, aipatuko du zer pentsatzen duen gizateriaren etorkizunaz; izan ere gure abentura honetarako dugun energia eta Adimen Artifiziala eta Robotika hornitzeko ditugun gaitasun teknologikoak izango baitira bizi garen antzoki honetako protagonista nagusiak. Hitzaldian Alberto Gorritibereak zuzendutako bi bideo proiektatuko ditu, aurreko laburpenean aipatutako guztia azpimarratzen baitute.\nJavier Tejada Bartzelonako Unibertsitateko katedradun emeritua da, eta irakasle gonbidatua Europako eta Amerikako hainbat unibertsitatetan. Gainera, Laboratorium Museoaren jarraitzaile sutsua eta laguna da. Lorpen zientifiko garrantzitsuena: espinaren tunel-efektu kuantikoaren aurkikuntza du (1996). Mundu osoko aldizkari eta egunkarietan komentatu zen, New York Timesen barne. 328 argitalpen zientifiko ditu 12.000 aipamenekin, eta 10 liburu idatzi izan ditu. Espainiako eta nazioarteko enpresekin erregistratutako 22 patente ditu, eta 32 doktore-tesiren zuzendaritza. Jaso izan dituen sari garrantzitsuenak honako hauek dira: City University of New Yorkeko Honoris Causa doktorea (1996), Vianako Printzea Saria (2006), Fisikako Sari Nazionala (2009) eta Fisikako Errege elkartearen eta BBVA Fundazioaren dominak (2016).\nHitzaldi osoa ikus dezakezue hemen: https://youtu.be/91EuyOXyJtI